הוועדה לקידום מעמד האישה ולשוויון מגדרי, כנסת 20, פרוטוקול מספר 92, 2016-06-22 09:37

עאידה תומא סלימאן: בוקר טוב.

עאידה תומא סלימאן: אני פותחת את ישיבת הוועדה לקידום מעמד האישה ולשוויון מגדרי.

עאידה תומא סלימאן: היום ה-22 ביוני 2016 והשעה 9:30.

עאידה תומא סלימאן: אנחנו היום בישיבת מעקב אחרי נושא הטרדות מיניות במגן דוד אדום והצעדים שננקטו במגן דוד אדום.

עאידה תומא סלימאן: נרצה לדעת מה הצעדים שננקטו לאחר הישיבה הקודמת.

עאידה תומא סלימאן: כפי שזכור לחלק מכם, ב-27 לינואר השנה קיימנו ישיבה לאחר כל מה שפורסם בערוץ 1.

עאידה תומא סלימאן: שודרו שתי כתבות שאני חושבת שזעזעו את כל המדינה ולא רק את הארגון עצמו.

עאידה תומא סלימאן: כל המדינה הזדעזעה מהדברים שפורסמו בשתי הכתבות על תופעת ההטרדות המיניות בארגון.

עאידה תומא סלימאן: נשים היו מוכנות לתת עדויות על מה שעברו.

עאידה תומא סלימאן: שתי הכתבות העלו שני דברים מדאיגים כאשר הדבר הראשון הוא עצם קיום התופעה בתוך הארגון, דבר שאפשר להגיד על כל מקום עבודה.

עאידה תומא סלימאן: עד היום אני לא מכירה מקום עבודה אחד או ארגון אחד במדינה או בעולם שהתופעה הזו קיימת בצורה זו אחרת, לצערי הרב.

עאידה תומא סלימאן: אבל תמיד הממדים הם אלה שעושים את הבעייתיות, עד כמה הממדים של קיום התופעה עצמה גדולים או פחות שוליים.

עאידה תומא סלימאן: הדבר השני שאמור להדאיג אותנו בתופעה הזו היא איך מתייחסים בתוך הארגון.

עאידה תומא סלימאן: האם יש מערך ברור לטפל בתופעה והאם התופעה מטופלת כאשר יש תלונות.

עאידה תומא סלימאן: מה נעשה עם התלונות וזה הדבר שהדאיג אותנו בפרסומים שהיו.

עאידה תומא סלימאן: גילינו שארגון מד"א לא הכי מאורגן בנושא של הטרדות מיניות ואני מנסה לא להשתמש בתיאורים שהם יותר קשים.

עאידה תומא סלימאן: בוקר טוב חבר הכנסת דוקטור עבדאללה אבו מערוף.

עאידה תומא סלימאן: לפני הישיבה ההיא הייתה לי פגישה עם צוות מד"א ועם המנכ"ל שהביעו רצון כן לשנות את המצב.

עאידה תומא סלימאן: הגענו לישיבה ובישיבה הושמעו עדויות מאוד קשות.

עאידה תומא סלימאן: אני עדיין זוכרת את העדויות שהושמעו והיה באמת קשה לשמוע איך זה משפיע על החיים של הנשים עצמן שעברו זאת.

עאידה תומא סלימאן: החלטנו כמה החלטות והוחלט על כמה צעדים וגם הוחלט שנקיים את הישיבה הזו כדי לעקוב אחר מה שקורה.

עאידה תומא סלימאן: היום נרצה לשמוע על כך.

עאידה תומא סלימאן: אני רוצה להזכיר עוד כמה דברים עליהם החלטנו כדי שתתייחסו אליהם.

עאידה תומא סלימאן: קודם כל בירכנו על כך שרק יום לפני הישיבה שר הבריאות חתם על התקנון ועל השינויים בתקנון של מד"א בעניין המתנדבים וזאת לאחר איחור של ארבע שנים.

עאידה תומא סלימאן: אם כן, זאת הייתה התקדמות ושמחתי עליה.

עאידה תומא סלימאן: החלטנו וקראנו למד"א לפתח חוזה עם המתנדבים והמתנדבות שיכלול את זכויותיהן בתוך הארגון באופן מפורש ואת התקנון למניעת הטרדה מינית.

עאידה תומא סלימאן: ביקשנו שמד"א יהיה בקשר עם איגוד מרכזי הסיוע ואנחנו תכף נשמע את הדברים גם ממד"א וגם מהאיגוד כדי לקדם את הנושא וללמוד איך אפשר לקדם אותו בתוך מד"א.

עאידה תומא סלימאן: שמענו על הקמת הוועדה לשוויון מגדרי וביקשנו שתכלול נציגות מהמתנדבות ולדעת מה בדיוק תעשה הוועדה הזאת, איך היא תורכב, ממי היא תורכב וכולי.

עאידה תומא סלימאן: ביקשנו להרחיב את מספר הממונות על הטרדה מינית כי הופתענו לגלות שבארגון כל כך גדול – שכולל 15 אלף עובדים ומתנדבים – הייתה ממונה אחת ארצית שטיפלה בפניות והיא לא הכי נגישה במצב כזה לנשים.

עאידה תומא סלימאן: ביקשנו שיהיו ממונות מחוזיות.

עאידה תומא סלימאן: זה חלק מההמלצות שהיו לנו ואני אומרת המלצות כי אין בסמכותי להחליט עד הסוף אבל כולם מבינים שאלה המלצות שכדאי לקבל אותן וליישם אותן.

עאידה תומא סלימאן: אני שמחה על החומר שנשלח ותכף נשמע ממנכ"ל מד"א.

עאידה תומא סלימאן: אני ארצה לנהל את הישיבה בצורה כזו שקודם כל נשמע דיווח ממד"א לגבי מה שנעשה.

עאידה תומא סלימאן: עברו כבר שישה חודשים ונרצה לשמוע מה נעשה, מה היא עושה עם ההמלצות ואחר כך אני רוצה גם לשמוע מאיגוד מרכזי הסיוע וגם מהאורחות הנכבדות שנמצאות כאן או כל מי שירצה להביע את דעתו.

עאידה תומא סלימאן: אנחנו נתחיל עם מר אלי בין, מנכ"ל מגן דוד אדום.

עאידה תומא סלימאן: בבקשה אדוני.

<אלי בין: תודה גברתי.

<אלי בין: בוקר טוב.

<אלי בין: בעקבות הדיון שהתנהל בראשותך, פעלנו במספר מישורים, חלקם על פי ההמלצות ששמענו ממך, גם בעל פה וגם בשיחות בהן הערת את ההערות וגם בשיחות שלנו עם חברת הכנסת ורבין.

<אלי בין: למעשה ניסינו לקדם מספר תהליכים בתוך הארגון ולפעול לצמצום התופעה ככל שניתן.

<אלי בין: השאיפה שלנו כמובן היא אפס הטרדות אבל צריך לזכור שאנחנו עושים פעילות רבה, אנחנו עושים פעילות הסברתית רבה ויחד עם הכול גם עושים פעילות מניעה.

<אלי בין: כשעושים את הפעילויות האלה בצורה משולבת, באמת אנחנו גם רואים איזושהי ירידה, אבל מעבר לירידה, מצד שני אנחנו גם רואים תופעה אחרת לפיה כאילו עובדים או מתנדבים שאת נוקטת נגדם אמצעים, לוקחים אותך למחרת לבית המשפט.

עאידה תומא סלימאן: זאת זכותם.

<אלי בין: זה לגיטימי.

<אלי בין: זאת זכותם הלגיטימית.

<אלי בין: בחודשים האחרונים שני מקרים לקחו אותנו לבתי המשפט בגלל שחשדו שאנחנו החמרנו מדי בענישה, בעקבות תהליכים שביצענו, בעקבות בירורים שהועלו.

<אלי בין: בשני המקרים בית המשפט דווקא פסק לטובת מגן דוד אדום.

<אלי בין: ברשותך, אני אסקור את הנקודות ואני אבקש גם מהצוות המקצועי להתייחס.

עאידה תומא סלימאן: אתה מתכוון שבית המשפט פסק שהפסיקות שלכם בוועדות המשמעת היו נכונות.

<אלי בין: נכון.

<אלי בין: הן התקבלו.

<הדס שפרן ליס: בהליכים המקדמיים כרגע לא ניתנו צווי מניעה כפי שביקשו העובדים.

<הדס שפרן ליס: אני מלווה את מד"א בתחום של מניעת הטרדה מינית.

<הדס שפרן ליס: בפן המשפטי הוגשו באמת שתי תביעות.

<הדס שפרן ליס: בשתי התביעות לא ניתנו צווי מניעה.

<הדס שפרן ליס: תיק אחד צפוי להתברר בבית הדין לעומק ובתיק השני הורה בית הדין להחזיר את הדיון לוועדת המשמעת במד"א שתשקול את עמדתה בשנית.

<אלי בין: אני מצטער.

<אלי בין: לא הייתי בקיא בזה.

<אלי בין: אני הבנתי את התהליכים בצורה שונה, כביכול בית המשפט פסק לטובת מד"א.

<אלי בין: אני מתנצל.

<אלי בין: תודה שהיועצת המשפטית תיקנה את דבריי.

<אלי בין: גברתי, למעשה פעלנו במספר מישורים.

<אלי בין: אני אגע בנקודות בקצרה ואני ארחיב בכל נקודה שאני אתבקש להרחיב בה.

עאידה תומא סלימאן: בוא נגביל את עצמנו בזמן כדי שנאפשר לקיים אחר כך את הדיון.

<אלי בין: אני אעשה את זה בקצרה.

<אלי בין: בנושא הגדלת מספר הממונות למניעת הטרדה מינית, מאז הדיון בוועדה הוכשרו כשש ממונות נוספות.

<אלי בין: הן עברו את ההכשרה, את ההסמכה של איגוד מרכז הסיוע לנפגעי תקיפה מינית ובימים אלה הממונות החדשות עוברות הליך חניכה והכשרה פנימית בתוך מגן דוד אדום כאשר בסופו הן יוסמכו כמובן לטפל בתלונות עתידיות שנקווה שלא יהיו .

<אלי בין: בנוסף לכך הצמדנו יועצת משפטית מיוחדת שהיא לא עוסקת בשום נושא במגן דוד אדום אלא רק בנושא הזה.

<אלי בין: זה הנושא הספציפי בו היא מתעסקת ועוסקת בו והיא מלווה את כל התהליכים.

עאידה תומא סלימאן: כנראה יש לה הרבה עבודה.

<אלי בין: בינתיים אין הרבה עבודה ונקווה שכך גם יהיה.

<אלי בין: מכל מקום, היא מלווה את כל התהליכים, היא צמודה לממונה הארצית והיא מלווה כל תהליך וכל תלונה.

<אלי בין: עדכנו את כל הטפסים ודרכי הפעולה לטיפול בהטרדות המיניות גם בקרב המתנדבים כפי שביקשת, את חוזר ההתקשרות בין מד"א לבין המתנדבים כולל החתמה שלהם.

<אלי בין: הקמנו ועדת משמעת ייעודית לטיפול במקרה של הטרדות מיניות בקרב המתנדבים, דבר שתוקן בעקבות החוק או התקנות שפורסמו.

<אלי בין: אגב, התקנה פורסמה רק ב-5 למאי והתקשרתי אליך מספר פעמים כדי לומר לך שהתקנה לא פורסמה למרות הדיון שקיימת.

<אלי בין: השר חתם באותו יום אבל התקנה למעשה פורסמה לאחר מכן.

עאידה תומא סלימאן: עד שמפרסמים, לצערי עובר זמן.

<אלי בין: מכל מקום, התקנה פורסמה ב-5 למאי והיא נכנסה לתוקף.

<אלי בין: ועדת המשמעת הארצית היא זאת שתטפל בנושאים האלו.

<אלי בין: נעשית פעילות הסברה נרחבת גם בקרב הנהלת מגן דוד אדום.

<אלי בין: התחלנו מהראש ולא ממקומות אחרים.

<אלי בין: זה כלל הרצאה גם של חברת הכנסת איילת ורבין נחמיאס.

עאידה תומא סלימאן: זאת ההזדמנות להודות לה על כך.

<אלי בין: בהחלט.

<אלי בין: היא למעשה נתנה הרצאה שהייתה אמורה במשך שעה וקצת, אבל גלשנו כמעט לשעתיים.

<אלי בין: היה דיון לדעתי ולטעמי פורה.

עאידה תומא סלימאן: בפן המשפטי?

איילת נחמיאס ורבין: בכלל לא.

איילת נחמיאס ורבין: אני אספר על זה.

איילת נחמיאס ורבין: זה היה דיון ממש מעשי.

איילת נחמיאס ורבין: היה הרבה יותר מהעניין המשפטי.

<אלי בין: היה דיון נרחב בו השתתפו כל אנשי המטה של מגן דוד אדום, כל מנהלי המרחבים של מגן דוד אדום וכל מי שאחראי בצורה כזו או אחרת במגן דוד אדום.

<אלי בין: ניתנה הרצאה מחייבת לכלל בעלי התפקידים וכלל מטה דוד אדום שנקראה יחסים בגבולות.

<אלי בין: בהרצאה הוגדרו למעשה, בגלל המורכבות המיוחדת של הארגון, בגלל היחסים וההתנהלות המיוחדת והפריסה הארצית של מגן דוד אדום ואי היכולת של הנהלת מגן דוד אדום להיות בכל זמן ובכל שעה, הגדרנו גם את מערכת היחסים ובנינו אותה בצורה כזאת שאנשים גם ידעו מה מותר ומה אסור.

<אלי בין: אנחנו עכשיו מורידים את זה לרמת השטח אבל כל המנהלים, כל מטה מגן דוד אדום, כל בעלי התפקידים עברו את ההכשרה הזאת.

<אלי בין: מבחינתי לפחות זה נתן איזושהי נקודת בהירות נכונה, טובה ומועילה לכלל בעלי התפקידים.

<אלי בין: כמובן שכולם עברו גם הרצאה בתחום מניעה של הטרדה מינית ובנושא ועדות המשמעת.

<אלי בין: כינסנו את כלל רכזי המתנדבים והאחראים מהסניפים, את כל ועדי הסניפים, והם למעשה קיבלו תורה שלמה כיצד ואיך מעלים לוועדות משמעת, איך ומה עושים כאשר מקבלים תלונה או יודעים עליה או שיש איזו שמועה בתחנה או דברים כאלו.

<אלי בין: כיצד נוהגים וכיצד מתנהגים.

<אלי בין: לפחות מבחינתנו היום כלל בעלי התפקידים, הרכזים ובעלי ההשפעה או מקבלי ההחלטות בתוך הארגון, יודעים כיצד לפעול.

<אלי בין: עדכנו ושיפרנו את כל מערכי השיעור בתחום מניעת הטרדה מינית, ביצוע ריענון והשתלמויות.

<אלי בין: הדברים האלו כמובן נעשים יחד עם החברות שלקחנו ועם מרכזי הסיוע.

<אלי בין: הושם דגש על ריענון והשתלמויות לעובדים ולמתנדבים בתחום המניעה של ההטרדה המינית ועד עכשיו הכשרנו כ-1,100 עובדים בנושא הזה.

עאידה תומא סלימאן: מי מעביר את ההכשרות האלה?

<שאול אברמוביץ: או ארגון מרכזי הסיוע המקומיים או חברת אשחר.

<שאול אברמוביץ: חברת אשחר היא חברה שמאושרת על ידי משרד הכלכלה להעביר את ההרצאות בנושא.

עאידה תומא סלימאן: אני זוכרת שבדיון הקודם דיווחתם על כך.

<שאול אברמוביץ: כמובן שעשינו גם עם מרכזי הסיוע וגם הרצאות בשפות שונות.

עאידה תומא סלימאן: גם מרכזי הסיוע מגיעים?

<שאול אברמוביץ: כן.

<שאול אברמוביץ: בוודאי.

עאידה תומא סלימאן: אני לא מאמינה הרבה בחברות אלא אני מאמינה יותר במרכזי הסיוע.

עאידה תומא סלימאן: אני חייבת להודות בכך.

<שאול אברמוביץ: כשנסיים את העבודה עם מרכזי הסיוע, אנחנו נבנה גם הרצאה ספציפית למד"א שיותר תתאים למד"א ואז נעבור לעבוד רק אתם.

<שאול אברמוביץ: לדוגמה, הרצאות בשפות אחרות היו עם מרכזי הסיוע כפי שגברתי ביקשה, גם באנגלית וגם בערבית.

<שאול אברמוביץ: עשינו הרצאות ייעדויות.

עאידה תומא סלימאן: גם בערבית?

<שאול אברמוביץ: כן, כמו שהתחייבנו.

עאידה תומא סלימאן: מעניין, כי יש מרכז סיוע ערבי אחד ואני מכירה אותו ולא שמעתי שהם נתנו הרצאות.

<פנינה לידני: בנצרת עובדים עם חברת אשחר.

עאידה תומא סלימאן: לא עם מרכז הסיוע.

<פנינה לידני: סאבה בירושלים.

עאידה תומא סלימאן: סאבה בירושלים, נכון.

<פנינה לידני: קיבלתי את הפרטים שלהם.

<פנינה לידני: עכשיו יש את הרמדאן.

<אלי בין: הנגשת המידע בנוגע למניעת הטרדות מיניות במד"א כמובן תפס אצלנו עליית מדרגה.

<אלי בין: עשינו נוסח דף של מידע כללי ופרסמנו גם בתוך האתרים וכמובן לכלל המתנדבים והעובדים.

<אלי בין: החתמנו את כל העובדים בנושא הזה של הטרדות מיניות.

עאידה תומא סלימאן: על מה החתמתם?

<אלי בין: על הנושא הזה של איך מדווחים, איך עושים וכללי התנהגות.

<אלי בין: את המנהלים לקחתי באופן אישי לשיחה אצלי והסברתי להם את המהות של הדבר ואת הכללים איך וכיצד להתנהג.

<אלי בין: להגיד לך שאין תקלות לעתים?

<אלי בין: יש לעתים תקלות וכשאנחנו עולים עליהן בזמן אמת, אנחנו מטפלים בהן ועושים את הכול לצמצם אותן.

<אלי בין: אתן לך דוגמה.

<אלי בין: הייתה החלטה להפריד בין מתלוננת לבין זה שלמעשה הציק או עשה את ההטרדה ובאיזשהו שלב שניהם הגיעו להשתלמות.

<אלי בין: כשנודע לנו על הדבר בזמן אמת, שניהם מיד הופרדו.

איילת נחמיאס ורבין: חשוב שתסביר לנו מה זה אומר הופרדו.

<אלי בין: הוצאנו את העובד, את זה שהטריד או כביכול הטריד, מההשתלמות, ושלחנו אותו הביתה.

<אלי בין: לא פגענו במתלוננת או בקורבן.

<אלי בין: זה כבר מוטמע בתוך הארגון ואנחנו כבר עברנו את התהליך ואת השלב הזה שאנחנו חלילה פוגעים בקורבן.

<אלי בין: אנחנו כבר מאחורי זה.

<אלי בין: הגברנו את הפיקוח של המנהלים על הנעשה בשטח באמצעות סיורים וביקורות פתע.

<אלי בין: מנהלים צריכים לדווח והם צריכים להגיע גם אחר הצהרים מדי פעם ולהיכנס לחדרי הנהגים גם בשעות הלילה.

<אלי בין: בקרות מיוחדות שאנחנו שולחים בלילות לתוך התחנות.

<אלי בין: אנחנו בודקים האם יש גם מתנדבי נוער או ישנים חלילה צוותים מעורבים.

עאידה תומא סלימאן: הבנתי שדווקא בנושא הזה של הפרדת חדרי לינה, זה לא מתקיים עד הסוף בחלק מהסניפים.

<אלי בין: לא.

עאידה תומא סלימאן: הבנתי שעדיין יש כניסות או לינות של גברים בחדרים שמיועדים לנשים.

<אלי בין: לינות, אין דבר כזה.

<אלי בין: אין דבר כזה.

<אלי בין: שוב, לפי מיטב ידיעתי אלא אם כן יש מקרה ספציפי שגברתי יודעת עליו ויודעת להצביע עליו ואני מוכן לבדוק אותו ולטפל בו.

<אלי בין: אבל לינות, אין לינות משותפות.

<אלי בין: אין דבר כזה במד"א וזה אסור בתכלית האיסור.

<אלי בין: לא רק זה אלא אם זה קיים בתחנה שאין חדרים נפרדים, אנחנו דואגים שלא תהיה עבודת צוות משותפת של גבר ואישה ביחד באותה משמרת.

עאידה תומא סלימאן: את התלונות באופן ספציפי אני אעביר אבל היו תלונות שעדיין זה לא מיושם.

עאידה תומא סלימאן: יש הפרדה מבחינת

עאידה תומא סלימאן: כם בתוך התחנה, חדר לגברים וחדר לנשים אבל עדיין יש הפרות להפרדות האלה.

<אלי בין: אני מוכן לבדוק את זה.

<אלי בין: יכול להיות שאת צודקת.

<אלי בין: אני לא יודע להגיד לך שלא, אבל אני מניח שאם את אומרת, המידע שבידך הוא שונה מזה שיש בידי ואני אבדוק ונטפל בזה במידת הצורך.

<אלי בין: כפי שאמרתי הגברנו את הפיקוח בשטח.

<אלי בין: הקמנו צוות חשיבה מקצועי עם משרד החינוך לגיבוש נוהל משותף לטיפול במקרה הטרדה מינית של מתנדבים שהם תלמידי בתי ספר.

<אלי בין: כמובן קיימנו פגישה מקצועית בנושא הזה עם הנהלת משרד החינוך.

<אלי בין: במסגרת הזאת נדונו כל הדילמות שמתעוררות במקרים האלו והוחלט על הקמת ועדה מקצועית משותפת להסדרת הנושא.

<שאול אברמוביץ: הייתה כבר פגישה ראשונה שלנו עם ראשי המשרד.

עאידה תומא סלימאן: איזה יחידות במשרד?

<קריאה: יש את גילת דנה, אשרת לרר.

<אורן בלושטיין: הממונה הארצית.

<אורן בלושטיין: ישבנו אתה ועם הצוות שמלווה אותה.

<אורן בלושטיין: הפגישה הייתה בירושלים במשרד החינוך.

<אלי בין: מד"א הודיע על כך שהוא מוכן להצטרף לקוד הוולנטרי למניעת הטרדות מיניות שיוזם אותו מכון התקנים ואיגוד מרכזי הסיוע לנפגעי ונפגעות תקיפה מינית.

<אלי בין: אנחנו התחלנו את תהליך העבודה המשותף.

<אלי בין: במסגרת הזאת ביצעה גם נציגת האיגוד סדרת ביקורים ופגישות במגן דוד אדום ובעקבות המפגשים האלו ונוכח המאפיינים האלו של מד"א המליץ האיגוד לערוך אבחון ארגוני מקיף.

<אלי בין: הם חושבים קודם כל שצריך לעשות כאן איזה שהן פעולות שהן שונות בגלל האופי המיוחד וההתנהלות המיוחדת של הארגון, בגלל המשפחתיות, בגלל הסניפים הפרוסים בכל הארץ, בגלל שזה לא מקום עבודה מרוכז וכולי.

<אלי בין: אבל בסופו של תהליך מגן דוד אדום יקבל את הקוד האתי ויעמוד כמובן למבדקים תקופתיים.

<אלי בין: אנחנו ממשיכים לקיים הליכי בירור של תלונות ונקיטת צעדים משמעתיים.

<אלי בין: נגעתי בזה בתחילת הדברים ובהתאם לנסיבות כל מקרה כמובן נדון.

עאידה תומא סלימאן: כתוב שטופלו 31 תלונות בגין הטרדה מינית והיו פיטורים.

<אלי בין: כן.

עאידה תומא סלימאן: כלומר, אתם פיטרתם עובדים?

עאידה תומא סלימאן: אני יודעת לפחות במקרה עליו דיברנו שהבן אדם ברגע שהעמדתם אותו לבירור, הוא בעצמו התפטר.

<אלי בין: יום לפני הבירור הוא הודיע שהוא מתפטר.

עאידה תומא סלימאן: אלה המקרים בהם מדובר?

<אלי בין: לא.

<אלי בין: יש עוד שניים.

עאידה תומא סלימאן: היו גם מקרים שאתם פיטרתם?

<שאול אברמוביץ: יש גם מקרים שוועדות המשמעת של מד"א החליטו.

<יפעת גליק: המספר הזה הוא מאז ינואר?

<אלי בין: כן.

<יפעת גליק: מאז ינואר פוטרו 31?

<אלי בין: לא.

<אלי בין: לא פוטרו.

<אלי בין: טופלו.

עאידה תומא סלימאן: טופלו 31 תלונות.

<שאול אברמוביץ: שניים פוטרו.

עאידה תומא סלימאן: שניים פוטרו.

עאידה תומא סלימאן: כמה התפטרו בעצמם?

<אלי בין: אחד לפני הבירור ועוד שניים.

<שני דניאלס ורמוס: שלושה התפטרו לפני דיון משמעתי.

עאידה תומא סלימאן: שלושה התפטרו ברגע שידעו שיש דיון משמעתי ותלונה עליהם ושניים פוטרו.

<שני דניאלס ורמוס: שניים פוטרו.

<שני דניאלס ורמוס: השניים הם מתנדבים.

<שני דניאלס ורמוס: שלושה עזבו מרצונם - עובד אחד ושני מתנדבים.

עאידה תומא סלימאן: זה לפחות מעיד על כך שכאשר הנשים אוזרות אומץ ומתלוננות וכאשר יש הרגשה שכן יינקטו צעדים, אנשים מתפטרים או מפוטרים.

עאידה תומא סלימאן: בסדר גמור.

<אלי בין: גברתי, בנושא קידום השוויון המגדרי.

<אלי בין: ברשותך, אני אבקש מעורכת דין שני שהיא עובדת הארגון להתייחס.

עאידה תומא סלימאן: היא אולי גם אחראית על התחום.

<אלי בין: כן.

<אלי בין: נכון.

עאידה תומא סלימאן: לא תמיד עורכות הדין צריכות לטפל.

<אלי בין: לא.

<אלי בין: היא לא עורכת דין במקצוע שלה.

עאידה תומא סלימאן: אנחנו לא בית משפט.

<אלי בין: קודם כל, היא אישה מוכשרת בפני עצמה.

<אלי בין: זה שהיא עורכת דין, היא גם עורכת דין.

<אלי בין: ברשותך כמובן, אני אבקש שהיא תתייחס.

<אלי בין: אנחנו עשינו מאמצים והגדלנו גם את הנושא של הייצוג הנשי בדרגי המינהל והניהול במגן דוד אדום.

<אלי בין: מונתה אישה נוספת כנציגה למועצת מגן דוד אדום וכן אישה נוספת כחברת הדירקטוריון.

עאידה תומא סלימאן: מה המצב עכשיו?

עאידה תומא סלימאן: כמה נשים מתוך כמה?

<אלי בין: בדירקטוריון?

עאידה תומא סלימאן: כן.

<קריאה: במועצה לדעתי יש שמונה.

<אלי בין: כן.

עאידה תומא סלימאן: שמונה מתוך?

<אלי בין: מתוך 43.

<אלי בין: לא כולם מונו.

איילת נחמיאס ורבין: זה לא דירקטוריון.

איילת נחמיאס ורבין: זאת מועצה.

איילת נחמיאס ורבין: היושבת ראש מכוונת לגורם שמוביל את הארגון מעל ההנהלה.

איילת נחמיאס ורבין: המועצה היא סוג של כנסת.

עאידה תומא סלימאן: מי הגוף שמעל להנהלה באופן ישיר?

<אלי בין: הדירקטוריון.

עאידה תומא סלימאן: כמה נשים בדירקטוריון?

<אלי בין: אחת.

עאידה תומא סלימאן: אחת מתוך כמה?

<אלי בין: מתוך 11.

<שאול אברמוביץ: עכשיו בעצם יהיו שתיים.

<שאול אברמוביץ: דוקטור סממה.

<אלי בין: נכון.

<אלי בין: שתיים.

עאידה תומא סלימאן: שתיים מתוך 13?

<אלי בין: כן.

<טל נשרי אמתי: אולי להבהיר.

<טל נשרי אמתי: משרד הבריאות ממנה שני נציגים לוועד הפועל, שזה הדירקטוריון, מתוכם מינינו גבר אחד ואישה אחת שמשרד הבריאות מינה, כך ששתי הנשים שנמצאות בוועד הפועל, אחת מהן היא נציגה של מד"א ואחת היא נציגת משרד הבריאות בוועד הפועל.

<טל נשרי אמתי: לגבי הנשים שנמצאות במועצה, משרד הבריאות ממנה שמונה נציגים למועצה, מתוכם משרד הבריאות מינה שש נשים.

<טל נשרי אמתי: שמונה הנשים שנמצאות היום במועצה, שש מהן מונו על ידי משרד הבריאות.

<טל נשרי אמתי: יש שתי נציגות מד"א במועצה.

עאידה תומא סלימאן: זה אומר שיש לכם עוד הרבה עבודה בנושא הזה.

<אלי בין: יש עבודה.

עאידה תומא סלימאן: אל תסמכו על מה שמגיש לכם משרד הבריאות.

<אלי בין: קודם כל, יש עבודה במד"א.

<אלי בין: גברתי, צריך לזכור שבסופו של יום זה תהליך בחירות.

<אלי בין: כמו שאני יכול להגיד בסופו של יום שאני עושה את המאמצים כדי שכן יהיו נשים בתחום מסוים, אבל בסופו של יום הן נבחרות בבחירות דמוקרטיות.

<אלי בין: מה שכן צריך לעשות זה לשריין את המקומות האלו בצורת תקנון וזה שינוי שצריך לעשות אותו.

<אלי בין: צריך להוביל אותו בתוך מד"א ואני אומר לך שוב שהשינוי קודם כל נעשה בתפיסה וכשזה נעשה, מונו עכשיו שתי נשים מתוך מד"א.

עאידה תומא סלימאן: מה זאת אומרת מונו?

עאידה תומא סלימאן: מצד אחד אתה אומר שאלה בחירות ומצד שני אתה אומר שמונו.

<אלי בין: נכון.

<אלי בין: הן מונו.

<אלי בין: למעשה הבחירות היו לפני כשנתיים ושני חברי דירקטוריון התפטרו.

<אלי בין: נעשו מאמצים מצד הנהלת מד"א לעשות הכול כדי שאת המקומות האלה יאיישו נשים.

עאידה תומא סלימאן: כשאתם רוצים, יש אפשרות.

עאידה תומא סלימאן: כפי שאמרתי, יש לכם עדיין מה לעשות.

איילת נחמיאס ורבין: אני מתה להטיל עליהם אחריות בכל דבר באופן עקרוני והם יודעים את זה, אבל אני אומרת לך בכנות שבעניין של מינוי דירקטוריון, ההנהלה לא צריכה למנת דירקטוריון.

<אלי בין: זה גם קשה.

<אלי בין: אי אפשר.

איילת נחמיאס ורבין: בעולמות של ממשל תאגידי תקין של איך החברה צריכה להתנהל כדי שהדירקטוריון באמת יהיה אחראי עליה ויבקר אותה, לא היא צריכה להשפיע על מינוי הדירקטוריון.

עאידה תומא סלימאן: ברור שהוא לא צריך.

איילת נחמיאס ורבין: הוא צריך למנות מנהלות.

<אלי בין: מיניתי.

<אלי בין: מיניתי עכשיו.

עאידה תומא סלימאן: אנחנו נגיע גם לזה.

עאידה תומא סלימאן: בינתיים כל עוד שיש את האפשרות כן למנות, מה לעשות, הם עושים את זה, צריך לעבוד על שינוי התקנון או שינוי ההוראות איך בוחרים את הדירקטוריון או הוועד הפועל של מד"א, כך שלא תהיה נגיעה להנהלה.

עאידה תומא סלימאן: נכון, צוותים עובדים עם שכר לא אמורים למנות את הגוף שמבקר אותם ולא אמורים להיות חלק מזה, והנה, שוב עלינו על עוד משהו שכדאי מאוד לשנות במד"א.

עאידה תומא סלימאן: כלומר, ההנהלה לא יכולה למנות לעצמה את הגוף המבקר והמנהל.

<אלי בין: ההנהלה לא ממנה.

<אורן בלושטיין: למועצת מד"א, כל הנבחרים למועצת מד"א נבחרים בבחירות ולהנהלה אין שום say בבחירות האלה.

עאידה תומא סלימאן: אני לא מדברת על המועצה.

<אורן בלושטיין: גם ועד הפועל.

<אורן בלושטיין: לא למועצה ולא לוועד הפועל של הדירקטוריון, להנהלה אין יד ו-SAY בבחירות האלה.

<אורן בלושטיין: הכול בחירות של גורמים חיצוניים בהתאם לתקנון מד"א.

<אורן בלושטיין: מה שהמנכ"ל אמר זה שיתכן שבתקנון מד"א, בבחירות כלליות של המתנדבים, אולי אפשר למנות אישה.

<אורן בלושטיין: לשריין את המקומות האלה ולתת אותם לנשים

עאידה תומא סלימאן: תודה על ההבהרה.

עאידה תומא סלימאן: כנראה עצם העובדה שהמנכ"ל אמר בהתחלה מינינו, זה גרם לי לאי הבנה.

<אלי בין: לא.

<אלי בין: מונו.

<אלי בין: מונו שתי נשים.

<אלי בין: בעקבות דיון שהיה בוועד הפועל, היועצת המשפטית ומשרד הבריאות היה מעורב בעניין ועשה את הכול, וגם ועדת המינויים של מד"א אמרה שהיא רוצה ומבקשת שיהיו נשים ושנעשה הכול כדי שיהיו נשים ובשלב הזה הם מבקשים שתיבחר אישה ולא גבר, הלכו לנציבות המתנדבים ונציבות המתנדבים בחרה אישה.

<אלי בין: זה היה התהליך, אבל מכל מקום להערתה של חברתה כנסת ורבין נחמיאס, לפניי כשבוע מיניתי לתפקיד בכיר מאוד במגן דוד אדום אישה מוכשרת.

עאידה תומא סלימאן: לאיזה תפקיד?

<אלי בין: מפקחת מוקדים ארצי, שזה תפקיד שמילא אותו גבר עד לפני מספר שבועות.

<אלי בין: היא מוכשרת בפני עצמה, ואם היא לא הייתה מוכשרת, לא הייתה יכולה להתמנות עם כל הכבוד לכך שהיא אישה.

<אלי בין: מונתה סגנית מנהלת מרחב במרחב בו כבודה מתגוררת.

עאידה תומא סלימאן: אני עכשיו בידיים טובות?

<אלי בין: כן.

<אלי בין: מכל מקום, הייתי מבקש שבכמה דקות הגברת ורמוס תשלים אותי.

<שני דניאלס ורמוס: בחלק מהפעילות שלי, חלק מההכנה שלי לכל העולם הזה שלא ידעתי כמה הוא גדול ומקיף, רק אחרי שהתחלתי להיכנס לקרביים שלו הבנתי עד כמה יש לי שם עבודה רבה, מהמקום שלי בתפקיד הזה אני כן אנסה לקדם נשים בתוך הארגון להציע את עצמן לתפקידים ולגשת למכרזי כוח אדם ולהראות את עצמן כך שהן יקדמו את עצמן כדי שהן ייראו במסגרת הנהלות המרחבים והנהלת הארגון כולו.

<שני דניאלס ורמוס: כך אולי באמת הן יוכלו להגיע לאותן עמדות בכירות אליהן אנחנו רוצים שהן יגיעו ויזכו למינויים כשרים לכל הדעות בתפקידים בכירים בארגון.

<שני דניאלס ורמוס: זה חלק מהתפקידים שאני לוקחת על עצמי בוועדה ובתפקיד שקיבלתי.

<שני דניאלס ורמוס: במסגרת השוויון המגדרי פגשנו צוות מתוך הארגון עם מספר מקבילות שלנו בארגונים דומים לנו.

<שני דניאלס ורמוס: נפגשנו עם המשטרה, עם משרד הביטחון ובשבוע הבא אנחנו נפגשים עם הצבא.

<שני דניאלס ורמוס: נפגשנו עם תע"ש ועם כבאות.

<שני דניאלס ורמוס: נפגשנו כדי לקבל רעיונות לחסמים שקיימים בארגונים דומים לנו, איך הם מתמודדים עם הדברים, איך הם פותרים את החסמים שיש להם ואיך הם מקדמים שוויון מגדרי בארגון.

<שני דניאלס ורמוס: לא את הנשים אלא את השוויון המגדרי אליו אנחנו שואפים.

<שני דניאלס ורמוס: נכון שבשלב הראשון אני צריכה לשאוף לקדם יותר נשים כיוון שכיום יש איזשהו פער, אבל יש לנו מספר דרכים בהן אנחנו רואים אם זה לקיים קבוצות מיקוד, אם זה להעצים בכל מיני השתלמויות וקורסים, אם זה לתת איזושהי הרגשה בטוחה לאותן נשים שקיימות לנו היום בארגון, שעובדות היום בדרגי השטח, לתת להן את המוטיבציה ואת הרצון להגיע למקומות של הנהלה ולמקומות בכירים יותר בתוך הארגון.

<שני דניאלס ורמוס: במסגרת של קבוצות המיקוד האלה ישבתי עם הרבה אגפים בארגון כדי ללמוד היכן הם רואים את הקשיים ולמה נשים באיזשהו שלב הולכות אחורה ולא רוצות להתקדם או בכלל יוצאות ממסגרת הארגון.

<שני דניאלס ורמוס: אנחנו מאתרים את החסמים האלה.

<שני דניאלס ורמוס: אנחנו יודעים להגיד היום היכן יש לנו בעיות בעיקר בקרב השטח ואותן אנחנו ננסה לפתור ובמקומות האלה ננסה להגיע לפתרונות, כמובן יחד עם ההנהלה, ולאפשר לכולן להתקדם לאן שאנחנו רוצים שזה בעצם שנראה אותן יותר בדרג הבכיר של הארגון.

<שני דניאלס ורמוס: לקחנו הרבה רעיונות מהארגונים הדומים לנו.

<שני דניאלס ורמוס: כתבנו איזשהו נייר עמדה.

<שני דניאלס ורמוס: עוד לא הגשתי אותו למנכ"ל אבל אחרי הישיבה עם הצבא שתתקיים בשבוע הבא, אנחנו נגיש נייר מסודר איך אנחנו רואים את הדברים, איך לפתור את החסמים.

<שני דניאלס ורמוס: זה מצריך המון משאבים, גם ארגוניים, גם כספיים, ואני קיבלתי תמיכה מלאה מצד הנהלת הארגון כדי לעשות מה שצריך כדי לקדם וליצור את אותו שוויון מגדרי במד"א.

<שני דניאלס ורמוס: חלק מהפעילות שלנו בשוויון המגדרי כלל גם את הנושא של להבין איך מטופל כל נושא ההטרדות המיניות בארגונים הדומים לנו וגם בתחום הזה לקחנו הרבה רעיונות ודברים שהם עושים.

<קרן בר יהודה: אנחנו מקווים שלא מהמשטרה.

<שני דניאלס ורמוס: אני רוצה להגיד לך שגם מהמשטרה יש לנו הרבה מה ללמוד.

<שני דניאלס ורמוס: הם עשו שם דברים יפים.

עאידה תומא סלימאן: הצהרה שאני לא בטוחה שאעמוד מאחוריה.

<שני דניאלס ורמוס: בתחום של תת-ניצב אידלמן, יש הרבה מה ללמוד ממנה.

<שני דניאלס ורמוס: היא אישה שעשתה שם דרך והרבה דברים טובים, לטעמי.

איילת נחמיאס ורבין: היוע"לנית שמונתה.

<שני דניאלס ורמוס: היא פועלת יפה בתחומים.

עאידה תומא סלימאן: לפחות עכשיו קיבלתי עדכון שהופסק המינוי של נציג המשטרה לארצות הברית.

איילת נחמיאס ורבין: אבל הם אומרים שזה מסיבות בריאותיות ומשפחתיות.

עאידה תומא סלימאן: שיגידו איזו סיבה שהם רוצים.

עאידה תומא סלימאן: כל סיבה שהיא מוצדקת לאי מינוי כזה.

איילת נחמיאס ורבין: היה צריך להגיד את האמת.

עאידה תומא סלימאן: חכי, עד שתצא האמת, תצא לנו הנשמה.

<שני דניאלס ורמוס: לסיום אני רוצה לומר שבנושא של הוועדה המיוחדת עליה דיבר המנכ"ל, ועדה שמונתה במסגרת שינוי התקנון שנעשה, יש לנו בעצם ועדה מיוחדת שתדון בכל הנושא של ההטרדות המיניות בקרב מתנדבים.

<שני דניאלס ורמוס: זאת ועדה ייחודית.

עאידה תומא סלימאן: את מתכוונת לוועדת המשמעת.

<שני דניאלס ורמוס: ועדת המשמעת.

עאידה תומא סלימאן: של המתנדבים.

<שני דניאלס ורמוס: כן.

<שני דניאלס ורמוס: לוועדה הזו מונו 12 אנשים מתוכם עשר נשים ושני גברים.

<שני דניאלס ורמוס: אנחנו מנסים לדאוג גם לתחום הזה, לייצוג הולם לכל המגזר הנשי.

עאידה תומא סלימאן: ה-12 שמונו הם מתנדבים?

<שני דניאלס ורמוס: יש 12 מתנדבים ועוד שני נציגי הנהלה וגם בין נציגי ההנהלה יש אישה אחת וגבר אחד.

עאידה תומא סלימאן: הם מונו על ידי ההנהלה או בבחירות?

<שני דניאלס ורמוס: זה בוצע בבחירות של ועדי הסניפים אבל ביקשנו באותו ערב שערכנו לכולם הרצאה בה הסברנו את החשיבות של כל הדברים שהם ישימו דגש על מינוי של לפחות אישה אחת או שתיים מקרב כל סניף וסניף.

<שני דניאלס ורמוס: הם הקשיבו ובאמת היו חלק מהעניין הזה.

עאידה תומא סלימאן: תודה רבה.

עאידה תומא סלימאן: תכף אני אתייחס לדיווח ואפתח את הדיון, אבל חברת הכנסת איילת נחמיאס ורבין חייבת לצאת לעוד דיון ולכן אתן לה את רשות הדיבור.

איילת נחמיאס ורבין: כדרכה של הכנסת, פשוט דיון המשך למשהו שיזמתי.

איילת נחמיאס ורבין: הרציתי מאוד פעמים בחיים שלי בנושא הטרדה מינית.

איילת נחמיאס ורבין: באתי לא מוכנה רגשית למה שהיה במד"א.

איילת נחמיאס ורבין: אני באתי לתת איזושהי הרצאה ונדמה לי שאת שאלת אותי אם היא הייתה משפטית.

איילת נחמיאס ורבין: לא.

איילת נחמיאס ורבין: זאת ממש לא הייתה הרצאה משפטית.

עאידה תומא סלימאן: כן.

עאידה תומא סלימאן: אני שאלתי.

איילת נחמיאס ורבין: אמנם אני עורכת דין אבל הרצאות משפטיות יכולים לתת הרבה אנשים.

איילת נחמיאס ורבין: אני הייתי חייבת לשתף עם הנהלת מד"א המורחבת – והם באמת התארגנו לזה והוסיפו גם קצת עובדים – ובאתי בעצם לדבר אתם על מה זאת הטרדה מינית, למה אנחנו לפעמים בארגונים דווקא מהסוג של מד"א, בגלל שהייתי ממונה על מניעת הטרדה מינית בארגון מאוד מאוד גדול שגם בו העובדים לא כולם נמצאים מרוכזים באותו מקום ולכן מוטת השליטה שם היא בעייתית.

איילת נחמיאס ורבין: אנחנו גם התווכחנו ביום הזה כי בגלל שיש הרבה מאוד אי בהירות סביב מה זה הטרדה מינית, גם התווכחנו באותו יום.

איילת נחמיאס ורבין: אני רוצה להגיד לך משהו שלי היה מאוד מאוד חשוב.

איילת נחמיאס ורבין: אני אמרתי להם שבארגון שכרגע יש בו הרבה חוסר ודאות והוא עובר איזה סוג של משבר, וכך אני הגדרתי את זה, כל דבר מבחינתי כמעט, בלי יוצא מהכלל, הוא הטרדה מינית.

איילת נחמיאס ורבין: אני אומרת את האמת.

איילת נחמיאס ורבין: אני יודעת שזה נשמע קצת קיצוני אבל אין ברירה כי מה שקורה זה שאין דרך אחרת להפוך את הארגון ללא טולרנטי, את הנהלת הארגון ללא טולרנטית אלא אם כן היא מבינה שהגבולות הם כמעט מובהקים וברורים, ממש קירות ברזל.

איילת נחמיאס ורבין: אין ברירה כי אין דרך אחרת לצאת מהמשבר הזה ולהגיע למקום באמת נורמלי בו הם אומרים בוקר טוב, הסתפרת, איזה יופי.

איילת נחמיאס ורבין: זה לגמרי נראה טבעי, זה נעים ונחמד ולא מפריע לאף אחד ולא גורם לך לתחושה של חדירה לפרטיות.

איילת נחמיאס ורבין: הסברתי להם גם את ההבדל בין פלירטוט לבין הטרדה מינית, שזאת הדרך שאני מוצאת שהיא הכי טובה, להסביר לאנשים מה ההבדל.

איילת נחמיאס ורבין: בסוף כשאני באתי לערוץ 2 וסיפרתי על ההטרדות המיניות שאני עברתי, אני לא עשיתי את זה בקלות.

איילת נחמיאס ורבין: זה היה בהתלבטות מאוד מאוד גדולה וגם הבוקר אני אמרתי, מה אתם חושבים, שאני בגיל 13 עברתי תקיפה מינית, אתם חושבים שאני הבנתי באותו רגע שעברתי תקיפה מינית?

איילת נחמיאס ורבין: לקח לי לפחות 15 שנים להבין שעברתי תקיפה מינית וניצלתי מאונס.

איילת נחמיאס ורבין: גם אתם, אין מה לעשות, גם הארגון צריך להיות סובלני לכך שהתהליכים האלה הם תהליכים קשים מאוד מבחינה רגשית ומנטלית.

איילת נחמיאס ורבין: זה גם מה שאמרתי להם הבוקר ולכן גם אנחנו יורדים לרזולוציות האלה של כמה ממונות על מניעת הטרדה מינית, כמה ממונות על מניעת הטרדה מינית יש בארגון, המדידה של כמה תלונות על הטרדה מינית ומיד שתינו קפצנו ורצינו לדעת כאשר נעשתה הפרדה בין המתלוננת לנילון, לדעת שעם כל הכבוד, קודם כל שהוא ילך למקום שלו ואחרי כן נטפל בדברים האחרים.

איילת נחמיאס ורבין: אני אסיים בשני דברים קצרים.

איילת נחמיאס ורבין: בגלל שאתה חייב להגיע לעולמות האלה של חוסר הטולרנטיות, בגלל זה יורדים לרזולוציות האלה.

איילת נחמיאס ורבין: אני מאחלת לכם ולנו שאנחנו נהיה כבר בעולמות של רזולוציות אחרות הרבה יותר גבוהות שבאמת כולכם, בעיקר אתם, תרגישו שהארגון חף מהטרדות מיניות.

איילת נחמיאס ורבין: הדבר שהכי חשוב, וזה מה שאמרתי לכם הבוקר, בסוף זה העניין המנטלי.

איילת נחמיאס ורבין: עם כל החשיבות של מרכזי הסיוע שהם קריטיים בתהליך הזה והעבודה המדהימה שאת עושה – ובאמת, אני רואה את העבודה שאתם עושים לאט לאט – בסוף זה המצב המנטלי שצריך להבין שהטרדה מינית היא דבר כל כך בעייתי ואיך נפטרים ממנו, זה סוויצ' בראש, זה קודם כל באמת להבין שראשית, לגברים הרבה יותר קשה להבין מה זאת הטרדה מינית ולמה אישה מרגישה את זה אלא אם כן הם הוטרדו מינית, וצריך כאן לעשות את הסוויצ' המנטלי.

איילת נחמיאס ורבין: הדבר האחרון, אני אספר לך.

איילת נחמיאס ורבין: יושב ראש הוועד שלהם, עוזר, הוא איש מדהים.

איילת נחמיאס ורבין: הוא טיפוס.

איילת נחמיאס ורבין: שאלתי אותו בהרצאה האם כאשר הן באות אליך לפעמים להתלונן, ניגשות כי הוא באמת איש מאוד חם ודמות, אתה מאמין להן?

איילת נחמיאס ורבין: הוא אמר לי: אני מאמין להן.

איילת נחמיאס ורבין: בעיני זה אומר משהו חשוב, שיש קשב אפילו לא כשבאים לממונות על מניעת הטרדה מינית, ושנית, שנשים לא ממציאות דברים כאלה ואין להן אינטרס כזה.

איילת נחמיאס ורבין: אני מאחלת הצלחה לארגון.

עאידה תומא סלימאן: אני חייבת לומר שמה שאמרת, זה נכון.

עאידה תומא סלימאן: חייבים לעבור איזשהו סוויצ' אבל אני למדתי מניסיוני בנושאים האלה שלעבור את השינוי הזה, זה לוקח זמן.

איילת נחמיאס ורבין: ודאי.

עאידה תומא סלימאן: לא שאני פוטרת מישהו מאחריות לעבוד על עצמו כדי לשנות, אבל בינתיים מה שאני הייתי רוצה לראות זה את מה שהתחלנו לראות ואלה שינויים בנהלים, שינויים בסביבה, שינויים בצורת קבלת החלטות ואז כל אחד ייקח את הזמן שלו להשתנות אבל הוא חייב ללכת לפי הנהלים הברורים.

עאידה תומא סלימאן: אני יודעת שאנשים לא משתנים ביום אחד.

עאידה תומא סלימאן: בינתיים, עד שאתם תיקחו את הזמן שלכם ותשתנו, אני רוצה לראות שהנשים יותר בטוחות בארגון.

איילת נחמיאס ורבין: אני ממש מסכימה אתך.

עאידה תומא סלימאן: אני יודעת שיש רבים שרוצים להתייחס ואני ארצה גם לשמוע את נציגת משרד הבריאות.

עאידה תומא סלימאן: אני רוצה לומר שני משפטים.

עאידה תומא סלימאן: מה שהוצג בפניי מעיד על כך שקורה משהו.

עאידה תומא סלימאן: כלומר, אני רואה שיש מאמץ לשנות את המצב.

עאידה תומא סלימאן: את הצעדים עליהם המלצנו, אני רואה שהולכים ומתבצעים.

עאידה תומא סלימאן: אני אשמח יותר מאוחר גם לראות את זה.

עאידה תומא סלימאן: סיכמנו בזמנו שיהיה איזשהו סיור ואני דחיתי אותו עד שנתחיל לראות שינויים.

עאידה תומא סלימאן: לגבי הנהלים ואת השינוי בטפסים, אשמח לקבל העתק כדי לראות עד כמה באמת זה חלחל לתוך הנהלים ולתוך הטפסים בארגון כי זה חלק מהשינויים שהיינו רוצות לראות.

עאידה תומא סלימאן: בזמנו דיברתם על לומדה שפיתחתם בארגון.

עאידה תומא סלימאן: מה קורה אתה?

<אורן בלושטיין: היא באוויר.

עאידה תומא סלימאן: היא עובדת?

<קריאה: כן.

עאידה תומא סלימאן: אשמח גם לראות את החוזה שאתם מחתימים עליו את המתנדבים כדי שנדע האם וכמה הוכנסו בו השינויים.

עאידה תומא סלימאן: אני שמחה על שיתוף הפעולה.

איילת נחמיאס ורבין: סליחה, אני חושבת שפנינה, הממונה על הטרדה מינית, גם היא צריכה לענות על השאלות בדברים האלה.

איילת נחמיאס ורבין: היא הפיגורה המרכזית.

עאידה תומא סלימאן: אני שמחה על המעורבות שלך, חברת הכנסת איילת, בכל התהליך הזה כי אני חושבת שאת תורמת לקידום הנושאים האלה.

עאידה תומא סלימאן: לא תכננו לקפח מישהו.

איילת נחמיאס ורבין: לא, סליחה, לא הובנתי נכון.

איילת נחמיאס ורבין: זה לא היה מופנה כלפיך.

איילת נחמיאס ורבין: אני חושבת שהמנכ"ל צריך לתת לה.

איילת נחמיאס ורבין: היא פיגורה משמעותית בעניין הזה ובתהליך וחשוב שהיא תענה על השאלות האלה, עם כל הכבוד למנהלים האחרים.

<אלי בין: היושבת ראש ביקשה שאני אסקור.

<אלי בין: אני מכבד את היושבת ראש.

איילת נחמיאס ורבין: לא הובנתי נכון.

איילת נחמיאס ורבין: אני משחררת.

<אלי בין: כשהיושבת ראש אומרת לי משהו, אני מבצע.

איילת נחמיאס ורבין: אלי, לא הובנתי נכון.

עאידה תומא סלימאן: בסדר גמור.

עאידה תומא סלימאן: אני חושבת שאני אפנה שאלות גם לממונה והייתי עושה את זה בקרוב.

עאידה תומא סלימאן: הרצון שלי שמנכ"ל מד"א ידווח נבע מכך שאני חושבת שיש לו אחריות.

איילת נחמיאס ורבין: ברור.

איילת נחמיאס ורבין: שחררו.

עאידה תומא סלימאן: בסדר.

עאידה תומא סלימאן: לא צריך להתרגש.

איילת נחמיאס ורבין: לא מתרגשת.

איילת נחמיאס ורבין: שחררו.

איילת נחמיאס ורבין: לא לכך כיוונתי.

עאידה תומא סלימאן: אני שחררתי.

עאידה תומא סלימאן: אני רוצה לשמוע מגברת אורית סוליציאנו, מנכ"לית איגוד מרכזי הסיוע, על ההתנסות שלכם בעבודה מול מד"א, היכן זה עומד מצדכן ומה אתן רואות.

<אורית סוליציאנו: ראשית, יושבת ראש הוועדה, אני חושבת שמה שאת עושה כאן היום זה בעצם מעיד על כמה אנחנו צריכות הרבה יותר חברות כנסת, על הכוח של נשים בפוליטיקה ועל המעקב המאוד מאוד חשוב הזה.

<אורית סוליציאנו: זה כלי אדיר בפיקוח, רגולציה ושינוי חברתי וצריך לעשות את זה בעוד הרבה מאוד ארגונים.

<אורית סוליציאנו: אני פשוט חושבת שזאת עבודה מעולה.

עאידה תומא סלימאן: תודה.

<אורית סוליציאנו: בהמשך לישיבה הקודמת, במפגשים שקיימנו עם הנהלת מד"א, אנחנו הצענו לארגון לקחת על עצמו את הטמעת הקוד הוולנטרי למניעת הטרדה מינית שבעצם מאפשר ונותן סט של כלים מאוד מאוד מובנה לארגון, דבר שלא קיים היום בארגונים.

<אורית סוליציאנו: אנחנו התחלנו תהליך ראשוני אותו מנהלת ומובילה עורכת הדין יפעת בלפר שחיברה את הקוד בשיתוף עם מכון התקנים.

<אורית סוליציאנו: אם את תרצי, אפשר יהיה להיכנס יותר לרזולוציות אבל לאחר מפגשים בשטח, ראיונות עם עובדים, אנחנו עשינו עצירה מכיוון שאנחנו הבנו שהארגון, לאור המצב, צריך עבודה הרבה יותר מעמיקה.

<אורית סוליציאנו: מה זה אומר?

<אורית סוליציאנו: בגלל שהארגון באמת עובר משבר, הארגון צריך בעצם תהליך מיפוי ואבחון ארגוני עמוק כדי להבין – זה לא עניין של לעשות סדנה איקס או סדנה ואי, הבנתי שהארגון עשה את זה, אלא העניין הוא להבין את הבעיות הספציפיות, את מוקדי הסכנה, מה התסריטים שקיימים ולפתח מענה מאוד מותאם לצרכים של הארגון.

<אורית סוליציאנו: זה תהליך עומק ואנחנו אמרנו לארגון שלפני שמטמיעים קוד וולנטרי, צריך לעשות את התהליך הזה.

<אורית סוליציאנו: אנחנו לא נלך לעשות קוד וולנטרי לפני שייעשה תהליך עומק כי אחרת פשוט זה יהיה בלתי אפשרי לעשות שינוי ארגוני.

<אורית סוליציאנו: בעצם מה שצריך לעשות זה לשנות תרבות ארגונית וזה באמת תהליך שלוקח זמן.

<אורית סוליציאנו: בשבוע שעבר קיבלנו תשובה ממד"א שהם רוצים ומעוניינים ללכת בתהליך עמוק ואני מברכת את הנהלת הארגון שהחליטה לעשות את זה.

<אורית סוליציאנו: אני חושבת שזה must.

<יפעת גליק: סליחה על השאלה, אבל למה רק בשבוע שעבר?

<אורית סוליציאנו: קיבלנו את ההודעה הסופית.

<אורית סוליציאנו: אני רוצה להגיד משפט אחד.

<אורית סוליציאנו: אם את רוצה, אפשר לתת קצת יותר מידע לעומק, אבל אני חושבת שדבר אחד מאוד חשוב צריך להגיד.

<אורית סוליציאנו: אנחנו כאיגוד מרכזי סיוע יחד עם מרכזי הסיוע, אנחנו יכולים לתת כלים, ידע ואת כל הניסיון העמוק שיש לנו בשטח.

<אורית סוליציאנו: אבל כדי לשנות תרבות ארגונית של ארגון, ראשית, זאת מלאכה מורכבת מאוד.

<אורית סוליציאנו: זה לא דבר שקורה בן יום וגם לא תוך יומיים.

<אורית סוליציאנו: זה גם לא צבא או משטרה.

<אורית סוליציאנו: צבא ומשטרה, הם ארגונים הרבה יותר היררכיים.

<אורית סוליציאנו: כאן זה ארגון מתנדבים, יש כאן תרבות ארגונית של מתנדבים שהם אנשים חיצוניים.

<אורית סוליציאנו: הם חלק מארגון אבל הם לא עובדי הארגון והדבר הזה מחייב באמת תהליך סיסטמתי, מחויבות של ההנהלה, של המנכ"ל, אני כן חושבת שזה מאוד חשוב לשמוע את הדברים שנאמרו כאן היום.

<אורית סוליציאנו: רק תהליך כזה יוביל לשינוי אמיתי.

<אורית סוליציאנו: אנחנו נוכל לתת את הידע שלנו בשמחה אבל הארגון חייב לקחת את זה על עצמו באופן ארוך טווח.

<אורית סוליציאנו: חלק מהרעיון של הקוד – ושוב, חשוב לי כאן להדגיש – ארגון שלוקח את זה על עצמו, כל שנתיים מחויב במבדק של מכון התקנים.

<אורית סוליציאנו: זה עוזר לארגונים להיכנס לסיסטמה בלי שיהיה רפיון, כי כשיש דד ליין כל שנתיים, חייבים לעמוד בו.

<אורית סוליציאנו: לכן זה תהליך מאוד חשוב ובמיוחד אני חושבת לארגון שחייב כרגע לצאת ממשבר.

<אורית סוליציאנו: זה ארגון מאוד חשוב בחברה הישראלית וחייבים לעשות את השינוי הזה.

<אורית סוליציאנו: זה איזשהו מבט על התהליך שנעשה.

<אורית סוליציאנו: אם את רוצה קצת יותר מידע על הדברים, גם אפשר יהיה לתת אותו.

עאידה תומא סלימאן: קודם כל, אני מודה לך על המידע הזה.

עאידה תומא סלימאן: אני ראיתי שקיימת הסכמה לקיום התהליך הזה למרות שתהליך לימוד פנים ארגוני ולמידה מול ארגונים מקבילים, לא נאמר כאן שיהיה גורם.

עאידה תומא סלימאן: איפה כתוב על הגורם החיצוני שיעשה את העבודה הזאת?

עאידה תומא סלימאן: אני רואה שהתכוונת לתהליך עליו דיברה שני.

<שני דניאלס ורמוס: אלה שני דברים שונים.

עאידה תומא סלימאן: אנחנו מדברים על שני דברים.

עאידה תומא סלימאן: מה שאתם עושים בכוחות עצמכם, זה מה שאתם עושים.

עאידה תומא סלימאן: אורית אומרת משהו.

<אורן בלושטיין: סעיף 10 במסמך.

<אלי בין: היא ביקשה שנלך לתהליכים יותר עמוקים.

<אלי בין: שניקח איש מקצוע מיוחד לטובת העניין כדי שינתח את המצב התרבותי ואנחנו הסכמנו.

עאידה תומא סלימאן: התרבות הארגונית, גם בישיבה שהתקיימה קודם לכן אמרנו שיש בעייתיות בגלל כל הנושא של איך מורכב מד"א, הפריסה הארצית שלו ועצם העובדה שיש מתנדבים ויש עובדים.

עאידה תומא סלימאן: למרות זאת עלה הנושא של יחסי מרות והאם יש יחסי מרות בין מתנדבים לבין עובדים.

עאידה תומא סלימאן: נאמר כאן דבר שהיה כדאי לשמוע אותו גם ממנכ"ל מד"א בהתחלה כי זה חלק מהתובנות כשעוברים תהליך כזה.

עאידה תומא סלימאן: ברגע שאיגוד מרכזי הסיוע עוצר את ההתקדמות, אני מבינה שאתם אמרתם שאתם מוכנים לחתום על הקוד הוולנטרי, בינתיים מי שעשה את הקוד הוולנטרי ומי שיצר אותו אומר, תשמעו חבר'ה, זה טוב מאוד שאתם רוצים, אבל זה לא יעבוד ואתם צריכים לעבור איזשהו תהליך נוסף כדי להיות באמת מוכנים לחתום.

עאידה תומא סלימאן: זה לא רק עניין של הרצון אלא עניין של בניית תשתית שתוכל לשאת את הקוד הוולנטרי.

עאידה תומא סלימאן: אני חושבת שזה נושא מאוד חשוב.

עאידה תומא סלימאן: כפי שאמרתי מהתחלה, אני מאוד סומכת על הדעה המקצועית של איגוד מרכזי הסיוע וזאת לאחר התנסות של שנים אתן.

עאידה תומא סלימאן: אני לא יודעת אם זה עניין של חוקר מקצועי.

עאידה תומא סלימאן: אני חושבת שזה חייב להיות יועץ ארגוני או יועצת ארגונית שייעצו בתהליכים.

עאידה תומא סלימאן: זה לא עניין רק של לעשות מיפוי.

עאידה תומא סלימאן: מהניסיון הקודם שלי אני יודעת שייעוץ ארגוני מלווה גם בקשיים תוך-ארגוניים וגם ברצון לעשות את השינוי.

עאידה תומא סלימאן: לא מספיק לעשות את המיפוי.

עאידה תומא סלימאן: אני הייתי מציעה לא לקחת חוקר שיעשה מחקר אלא תהליך של ייעוץ ארגוני שילווה גם בקבלת החלטות.

<יפעת בלפר: אולי אני אוסיף מעט על ההמלצה שלנו וזה בעצם מתחבר למה שאת אומרת.

<יפעת בלפר: ההמלצה שלנו הייתה שבשביל להבין ולזהות את הנורמות שהן כביכול מושרשות בארגון, עדיין מאפשרות - למרות כל העשייה, למרות הנהלים ולמרות ההדרכות - סיטואציות של הטרדות מיניות וחשוב לעשות איזשהו אבחון ארגוני.

<יפעת בלפר: כשאנחנו מדברים על אבחון ארגוני, אנחנו מדברות על מה שאת מדברת עליו, עבודה עם חוקר מתחום של ייעוץ ארגוני, של מחקר סוציולוגי ומגדר ושיתוף עם איגוד מרכזי הסיוע.

<יפעת בלפר: אז מתוך התובנות אליהן נגיע, נבנה סט של הדרכות מותאמות ונהלים, אם יהיה צורך.

עאידה תומא סלימאן: בסדר.

עאידה תומא סלימאן: תודה.

עאידה תומא סלימאן: עורכת הדין קרן בר יהודה.

<קרן בר יהודה: תודה.

<קרן בר יהודה: קודם כל, הנתון ששמענו שאפשר לברך עליו זה העלייה המאוד משמעותית במספר התלונות.

<קרן בר יהודה: זה מראה שמתחילים לגרד את ההיקף האמיתי של התופעה, שהדברים צצים על פני השטח והתקווה היא שהתהליך הזה לא ייגדע ושגם הטיפול בתלונות האלה יהיה טיפול יסודי ויעיל כדי שהוא יגרום למתלוננות נוספות להגיע ולהתלונן.

<קרן בר יהודה: רק חשיפה של ההיקף המלא של התופעה הזאת תאפשר טיפול בה.

<קרן בר יהודה: אני רוצה להפנות את תשומת לב הוועדה לכך שמד"א היא רק דוגמה.

<קרן בר יהודה: היא דוגמה שעלתה על סדר היום שלנו אבל גם 18 שנים אחרי חקיקת החוק אנחנו עדיין לא במצב של הפנמה בהרבה מאוד ארגונים.

<קרן בר יהודה: אני רוצה להציע הרחבה של התקנות המיוחדות שהותקנו עבור מוסדות אקדמאיים, מוסדות לימוד לבוגרים, רק לפני שנה וחצי במסגרת הוועדה.

<קרן בר יהודה: אני חושבת שאנחנו רואים במוסדות האקדמיים שינוי מאוד משמעותי כתוצאה מהפירוט היותר גדול שנוצר בתקנות לחובות המעביד.

<קרן בר יהודה: החובה להכשיר את הממונות, החובה להדריך את העובדים, החובה לדווח לוועדה – ובמקרה של המוסדות האקדמיים, למל"ג – אחת לשנה, יצרה בקרב המוסדות האקדמיים מהפכה מאוד גדולה בחשיבות שהם מייחסים למה שהחוק כבר קבע כנורמות התנהגות אבל שלא קרה עד שלא פורטו לפרוטות.

<קרן בר יהודה: אני חושבת שהגיע הרגע להרחיב את התקנות האלה לא רק למוסדות אקדמיים אלא לכלל המעסיקים במשק הישראלי או לפחות לכלל המוסדות המפוקחים.

<קרן בר יהודה: יש מקום שהוועדה תוכל לקבל דוח שנתי מכל אחד מהמקומות האלה כדי שלא נצטרך משברים כדי לבדוק מה קורה אלא תהיה לנו יכולת לבדוק באופן מתמיד וקבוע איך מטופלות הטרדות מיניות.

<קרן בר יהודה: אני רוצה להגיד לסיום שמאוד עודדה אותי אורית סוליציאנו עם המחשבה על השינוי הארגוני היותר מעמיק במד"א כי אני מקשיבה לדוברים כאן, ואני בטוחה שכולם אנשים טובים ומסורים לעבודתם, אבל בין המטבעות לשון והביטויים שעלו כאן ניתן להרגיש שיש קושי שהביטוי האחד שלו הוא אולי הנוכחות הדלילה של נשים בדירקטוריון ובמועצה אבל כשנאמר כאן מגזר נשי - אנחנו רוב, אנחנו לא מגזר, וכשנאמר כאן מישהו שמציק למישהי - אנחנו מדברים על הטרדה ועל נילון, ויש טרמינולוגיה שהיא לא טרמינולוגיה סתמית וחוסר הידע שלה לדעתי מעיד עד כמה עמוק הכשל בידיעה, בהבנה, בהפנמה של איפה אנחנו צריכים להיות.

עאידה תומא סלימאן: תודה.

עאידה תומא סלימאן: אני רוצה לומר שפניתי לשרת המשפטים כדי לבחון את האפשרות של הרחבת התקנות.

עאידה תומא סלימאן: השרה ענתה שזה הועבר לעיון האנשים הרלוונטיים במשרד.

עאידה תומא סלימאן: אנחנו אכן עוקבים אחרי זה ונראה לאן מתקדמים.

עאידה תומא סלימאן: אני לא רוצה שתבינו אותי כאילו אני סלחנית כלפי הנושא אבל כאשר מדברים על טרמינולוגיה וכאשר מדברים על הטמעת החשיבה וההבנה, זה תהליך שהוא ארוך טווח וכמה שמקצרים אותו, זה יותר טוב אבל לצערי הרב זה גם כמו שאת אמרת, זאת עדות על המצב הקיים.

עאידה תומא סלימאן: אני זוכרת את הפגישה הראשונה שלנו, לפני הישיבה הראשונה, ההתקוממות שלי על הטרמינולוגיה הייתה מאוד ברורה.

עאידה תומא סלימאן: בינתיים, לאלה שלא השתתפו בישיבה, אני מרגישה שלפחות יש שיפור.

עאידה תומא סלימאן: יש עוד על מה לעבוד אבל לכל החברה יש.

<אלי בין: אנחנו חלשים.

<אלי בין: אנחנו לא כמו הנשים מבינים מהר.

עאידה תומא סלימאן: לא.

עאידה תומא סלימאן: זה לא עניין של חלשים.

עאידה תומא סלימאן: עד כמה שידוע לי בכל דבר אתם מאמינים שאתם יותר חזקים.

<אלי בין: לא.

עאידה תומא סלימאן: פתאום עכשיו אתם חלשים.

עאידה תומא סלימאן: מה קרה?

עאידה תומא סלימאן: עורכת דין אפרת אומיאל פדידה.

<אפרת אומיאל פדידה: אני כאן בשם מרשתי שהיא קורבן של הטרדה מינית במד"א.

<אפרת אומיאל פדידה: היא מתנדבת במד"א מגיל 15.

<אפרת אומיאל פדידה: היום היא בשנות ה-30 לחייה.

<אפרת אומיאל פדידה: אני כאן כדי לתת עדות בעניין הזה מאחר וזה נושא מאוד חם שעכשיו מתרחש ולצערי כל מה שמד"א אמרו כרגע, אלי בין ועוד נציגים, לא מתקיים במקרה הספציפי שלה.

עאידה תומא סלימאן: בואי ניכנס לזה.

<אפרת אומיאל פדידה: כן.

<אפרת אומיאל פדידה: אני אכנס לכמה נקודות.

<אפרת אומיאל פדידה: דבר ראשון, היא חווה תרבות ארגונית בה שפה מאוד מאוד בוטה.

עאידה תומא סלימאן: היא עדיין נמצאת במד"א?

<אפרת אומיאל פדידה: עדיין נמצאת בארגון ועובדת, היום לא כמתנדבת אלא כעובדת בארגון.

<אפרת אומיאל פדידה: היא חווה שפה בוטה בעלת קונוטציה מינית ללא הפסקה כולל מגע בין עובדים גברים לנשים במקומות שלא אמורים לגעת בהם.

<אפרת אומיאל פדידה: בהשתלמות שהיא נכחה בה למניעת הטרדה מינית עשו צחוק מהנושא, העבירו בדיחות על הנושא הזה כולל אנשים בעמדות בכירות בהשתלמות עצמה.

<אפרת אומיאל פדידה: האחראית למניעת הטרדה מינית הודתה שאין לה הכשרה לתחום.

<אפרת אומיאל פדידה: היא הגיעה למקומות בהם יש חדר אחד והיא צריכה להישאר בו בלילה, חדר אחד ובו יש מיטה אחת והיא עם גבר בלילה אמורה להיות שם ואין עוד מיטה ואין את הפרדה בין נשים לגברים.

<אפרת אומיאל פדידה: אני מעידה רק ממנה.

<אפרת אומיאל פדידה: לא מכירה אף אחד אחר חוץ ממנה.

עאידה תומא סלימאן: אנחנו מדברים על דברים שעכשיו קורים?

<אפרת אומיאל פדידה: שקורים עכשיו.

<אפרת אומיאל פדידה: עוד רגע אני אדבר על החמור ביותר מבחינתי.

<אפרת אומיאל פדידה: למשל, בהשתלמות שאלי בין דיבר עליה, למעשה אנחנו מכירים את הדוגמה הזאת באופן אישי מקרוב ומה שקרה שם זה שבמעמד הזה העובדת הגיעה להשתלמות וגילתה שהמטריד נמצא והייתה צריכה להתריע מראש על זה שהיא נמצאת עם המטריד באותו חדר.

<אפרת אומיאל פדידה: רק אחרי שהיא פנתה לכמה מהנכבדים שנמצאים כאן, אז הם טיפלו והפרידו.

<אפרת אומיאל פדידה: זאת אומרת, אפילו לא הייתה מחשבה להפריד מראש.

<אפרת אומיאל פדידה: ידעו שיש השתלמות, זה מרחב קטן, יודעים מי הולך להיות בהשתלמות, וההשתלמות היא חובה לכל העובדים, היה מן הראוי במקרה שלה, כשכבר ידעו על המצב שלה, לדאוג להפרדה.

עאידה תומא סלימאן: אני רוצה להבין.

עאידה תומא סלימאן: העובדת הגישה תלונה לאחרונה?

<אפרת אומיאל פדידה: כן.

עאידה תומא סלימאן: איך מטפלים בתלונה?

<אפרת אומיאל פדידה: זה הדבר החמור מבחינתי.

<אפרת אומיאל פדידה: העובדת הגישה תלונה על הטרדה מינית.

<אפרת אומיאל פדידה: הייתה ועדת משמעת.

<אפרת אומיאל פדידה: ועדת המשמעת החליטה שהיא צודקת ואת המטריד צריך להרחיק מתפקידים בכירים בארגון.

<אפרת אומיאל פדידה: עד היום מעל לחצי שנה אחרי ההחלטה של ועדת המשמעת שהיא כתובה - - -

<קריאה: הם מחכים לתקנון.

<אפרת אומיאל פדידה: עד היום, יותר מחצי שנה אחרי, האדם הזה ממשיך לעבוד בתפקידים בכירים ולא עבר תפקיד.

<אפרת אומיאל פדידה: לפני שבוע העבירו אותו מתפקיד אחד.

<אפרת אומיאל פדידה: הוא מחזיק בשלושה תפקידים בכירים בארגון.

<אפרת אומיאל פדידה: הוא עדיין בתפקיד.

<אפרת אומיאל פדידה: לא הפרידו בינו ובינה.

<אפרת אומיאל פדידה: מתנכלים לה באופן אישי.

<אפרת אומיאל פדידה: זאת אומרת, הוא נשאר בתפקיד, הוא בתפקיד בכיר, אפף אחד לא יודע שיש בעיה אתו, ולה מתנכלים.

<אפרת אומיאל פדידה: משמיצים אותה, הוצאת דיבה, אף אחד לא רוצה לדבר אתה בארגון, היא עוברת סוג של חרם חברתי מבחינת עובדים אחרים.

<אפרת אומיאל פדידה: היה אירוע חברה אליו הוזמנו כל העובדים כדי לחגוג פרידה מאחד העובדים שעזב – היא לא הוזמנה לאירוע הזה.

<אפרת אומיאל פדידה: יש מצב שהמתלוננת פשוט נמצאת במצב עצוב מאוד.

<אפרת אומיאל פדידה: היא הופכת להיות הבן אדם הרע במקום שהמטריד יהיה זה שיספוג את הדברים.

<אפרת אומיאל פדידה: דבר אחרון שיש לי לומר זה שחלק מהדברים שהיא עברה אותם, היא הקליטה אותם כדי לתעד את זה.

<אפרת אומיאל פדידה: במקום לטפל בנושא, ניסו להחתים אותה על מסמך בין העובדים שאסור להקליט.

<אפרת אומיאל פדידה: זאת אומרת, הטיפול היה להשתיק את העובדים, שלא יקליטו את מה שקורה, במקום לטפל בבעיה.

עאידה תומא סלימאן: תודה.

עאידה תומא סלימאן: גברת פנינה.

עאידה תומא סלימאן: אני מבינה שהתיק מטופל אצלך.

<פנינה לידני: התיק בנושא הטרדה מינית טופל אצלי.

<פנינה לידני: הוסקו מסקנות.

<פנינה לידני: אכן התקיימה ועדת משמעת והתוצאות של הוועדה התקיימו.

<פנינה לידני: העובד הזה הפסיק לעסוק במשימות ניהוליות.

עאידה תומא סלימאן: הוא עדיין נמצא בתפקידים הניהוליים?

<פנינה לידני: לא.

<פנינה לידני: לא נמצא בתפקידים ניהוליים.

<אפרת אומיאל פדידה: יש תיעוד שהוא מקבל תעודה ונותן תעודה לעובדים בתפקיד ניהולי.

<אפרת אומיאל פדידה: הוא נמצא באותם תפקידים.

<פנינה לידני: הוא לא נמצא בתפקידים ניהוליים.

עאידה תומא סלימאן: את בטוחה במאה אחוזים שהוא הורחק מהתפקידים הקודמים הניהוליים שלו?

<קריאה: הוא מושעה.

עאידה תומא סלימאן: אני רוצה לדעת מה נעשה.

עאידה תומא סלימאן: בן אדם הורשע בוועדת המשמעת, בשבילכם הוא כן הטריד.

עאידה תומא סלימאן: האם הוא הורחק או הועבר למקום עבודה שהוא לא בא במגע עם העובדת עצמה?

<שאול אברמוביץ: במסגרת החלטות ועדת המשמעת הוא גם ננזף, גם הוחלט להוריד לו את כל התפקידים הניהוליים שהיו לו, גם הוחלט שהוא לא יהיה בעל תפקיד יותר בארגון וגם הוחלט על הפרדה בינו לבין המתלוננת.

עאידה תומא סלימאן: יופי של החלטות.

עאידה תומא סלימאן: בוצעו?

<שאול אברמוביץ: למיטב ידיעתנו, אלה טענות שמועלות כאן לראשונה במסגרת כתב התביעה שהוגש לפני כן.

עאידה תומא סלימאן: לא.

עאידה תומא סלימאן: רגע.

עאידה תומא סלימאן: לא למיטב ידיעתנו.

עאידה תומא סלימאן: ההחלטות בוצעו או לא בוצעו?

<שאול אברמוביץ: בוצעו.

עאידה תומא סלימאן: בוצעו?

<שאול אברמוביץ: בוצעו.

<שאול אברמוביץ: זה מה שידוע לנו.

עאידה תומא סלימאן: הבן אדם לא מחזיק בתפקידים הניהוליים?

<שאול אברמוביץ: לא.

<קריאה: הוא בטח קיבל אחרים.

<שאול אברמוביץ: לא.

<שאול אברמוביץ: הוא גם לא קיבל אחרים.

עבדאללה אבו מערוף: איזו עבודה הוא מבצע?

עאידה תומא סלימאן: זה נושא שצריך לברר אותו.

עאידה תומא סלימאן: זאת אומרת, אני צריכה לקבל לידיים שלי את המידע גם שלך כעורכת דין וגם של מד"א ואני אבדוק.

עאידה תומא סלימאן: אני שומעת עכשיו שכל מה שהחליטה עליו ועדת המשמעת – ואני רושמת את זה בפרוטוקול – כן בוצע.

עאידה תומא סלימאן: אני מקווה לבדוק ואמצא שכן בוצע.

עבדאללה אבו מערוף: במה הוא עובד?

עאידה תומא סלימאן: אני אקבל את המידע הזה.

<אלי בין: אני רוצה להעיר הערה.

<אלי בין: בהמשך למה שאמרה עורכת הדין אפרת, אני רוצה להעיר לוועדה ולגברתי שתדע.

<אלי בין: קודם כל, הוא לא נושא בתפקיד בכיר והוא לא דומה לתפקיד בכיר, לא במרחב ולא בתוך מד"א.

<אלי בין: קודם כל, צריך להבין.

<אלי בין: הבן אדם הוא נהג אמבולנס.

<אלי בין: נקודה.

<אלי בין: בנוסף לתפקידו הוא משמש כאחראי על תחום מסוים שלדעתי ולפי המידע שקיבלתי באותו יום הורידו לו אותו.

<אלי בין: בנושא הטקס הזה שהוא קיבל תעודה, זה על פעילות עבר שהייתה לו ואולי אז הוא היה נוכח בטקס וגם על זה הערתי למנהל המרחב שזה דבר מיותר.

<אלי בין: ברגע שידעתי על כך, ברגע שזה הובא לידיעתי, אבל צריך להבין שאין כאן שום תפקיד בכיר.

<אלי בין: הוא לא נושא בתפקיד בכיר.

עאידה תומא סלימאן: האם הוא אחראי רכב?

<אלי בין: לא.

<אלי בין: הוא לא אחראי רכב.

<אלי בין: הוא אחראי כוננים, אם אני לא טועה.

<קריאה: אחראי בטיחות לכוננים.

<אלי בין: כן.

<קריאה: היה.

עאידה תומא סלימאן: היה והפסיק.

<אלי בין: הטקס היה על פעילות עבר שלו.

<אורן בלושטיין: גברתי, אפשר להגיש לגברתי את כל החומר.

עאידה תומא סלימאן: אנחנו לא נוכל לברר את זה עד הסוף.

עאידה תומא סלימאן: מה שחשוב לי זה שנרשמה בפרוטוקול תגובת מד"א ואנחנו נברר אם אכן זה כך.

<אפרת אומיאל פדידה: אם יורשה לי להדגיש משהו.

<אפרת אומיאל פדידה: מבחינת איך אני מסתכלת על תפקיד בכיר, זה אם היא צריכה לדווח לו והיא נהגת אמבולנס והוא אחראי על כוננים או על בטיחות רכב או כל נושא שהיא צריכה לדווח לו, זאת אומרת שנוצר מצב – ונוצר מצב בשטח – בו הוא המטריד והיא צריכה לקבל ממנו אישור, טפסים, כל מיני אישורים והיא צריכה לפנות אליו במסגרת תפקידו, אפילו אם הוא לא מנהל בכיר.

<אפרת אומיאל פדידה: היא צריכה לפנות אליו וזה לא אמור להיות.

<אפרת אומיאל פדידה: הוא אמור להיות מופרד ממנה לחלוטין והיא לא אמורה לראות אותו ולדבר אתו.

עאידה תומא סלימאן: אני חושבת שלאחר הדיון אני אקבל את כל המידע ואנחנו נרצה לקבל תשובות ברורות בנושא הזה.

עאידה תומא סלימאן: אנחנו נרד לעומק העניין.

עאידה תומא סלימאן: כאשר מדובר בהפרדה, מדובר בהפרדה.

עאידה תומא סלימאן: לומר לכם את האמת, קצת קשה לי לחיות עם זה שבן אדם שכן יודעים עליו שהוא הטריד והוא ממשיך לתפקד בארגון.

עאידה תומא סלימאן: אני חושבת שנזיפה במקרים האלה, אני לא יודעת אם היא משהו שאפשר לבנות עליו.

עאידה תומא סלימאן: חבר הכנסת עבדאללה אבו מערוף.

עאידה תומא סלימאן: אני מבקשת שמעכשיו מאוד נצטמצם כי אנחנו חייבים לסיים את הישיבה בשעה 11:00 כי אחרת אני אנזף על ידי יושב ראש הכנסת.

עבדאללה אבו מערוף: בוקר טוב לכולם.

עבדאללה אבו מערוף: לכן אני אומר כמה מלים בקיצור.

עבדאללה אבו מערוף: אני לא אכנס לפרטים לגבי המצב וכמה הדבר פסול אבל אני אומר תודה ליושבת ראש הוועדה שאכן לקחה את העניין ואת הנושא באופן מהיר ביותר וזו הישיבה השנייה שהיא מקיימת בנושא.

עבדאללה אבו מערוף: אני רואה שהעניין מתפתח בכיוון החיובי ונעשה טיפול נכון.

עבדאללה אבו מערוף: לא מספיק הדוח על מה שנעשה, כל ההרצאות וימי העיון אלא צריך אמצעי הרתעה וענישה בהתאם וכך נטפל בנושא בהתאם.

עבדאללה אבו מערוף: אני לא רק קורא אלא אני חושב שאכן הוועדה תמשיך לעקוב ולא רק לעקוב אלא לטפל בנושא בצורה הנכונה ביותר.

עבדאללה אבו מערוף: אני קורא לכל המוטרדות ואומר שאתן בידיים טובות בוועדה ואנחנו נמשיך באופן סדיר ובאופן הדוק לטפל בעניין עד שנעקור את התופעה הזאת מהשורש.

עבדאללה אבו מערוף: אני מבקש מנציגי מד"א, שיש להם היענות לנושא, שאכן ינקטו באמצעי הענישה וההרתעה ולא רק באמצעות הרצאות על הנייר.

עאידה תומא סלימאן: תודה רבה.

עאידה תומא סלימאן: עורך הדין גל מויאל.

עאידה תומא סלימאן: גג שלוש דקות.

<גל מויאל: אני אשתדל לקצר.

<גל מויאל: אני הגעתי לכאן ואני פועל במצב די מוזר מאחר ואני מייצג גם מתלוננות וגם נילונים.

<גל מויאל: אני אתחיל דווקא עם משהו שאני נחשפתי אליו.

<גל מויאל: מאחר והדברים מתנהלים היום בבתי המשפט ובבתי הדין, אני מאוד אזהר בלשונו.

<גל מויאל: יש איזושהי תופעה, אני לא יודע אם לקרוא לה תופעה אבל זה משהו שאני נחשפתי אליו, כאשר יש איזשהו יחס מועדף בחקירות מנהלים במד"א.

עאידה תומא סלימאן: תאמר שוב.

<גל מויאל: יש איזשהו יחס מועדף למנהלים שנחקרים בידי הממונה.

<גל מויאל: זה משהו שעלה בתיק שהוא אולי התיק הגדול ביותר שמתנהל כרגע נגד מנהל בכיר במד"א ועוד צפוי להתקיים דיון הוכחות ב-3 ביולי.

<גל מויאל: מאחר ואנחנו נמצאים בבית המשפט, אני לא יכול לחשוף כרגע יותר מדי מידע, אבל אם גברתי תרצה, כמובן שאני אשלח חומר לוועדה.

<גל מויאל: זה נושא אחד.

<גל מויאל: הנושא השני שלפי דעתי הוא גם בעייתי וכרגע אני מדבר בכובע של מייצג הנילונים דווקא.

<גל מויאל: אני מאוד מברך את מד"א על מה שהיא עושה ועל התופעה הזאת שגם אני הייתי אחד מאלה שבאו ובחרו לחשוף אותה.

<גל מויאל: אבל צריך גם לזכור שבסופו של דבר מאחורי הדברים יש גם עובדים ואני מתכוון לנילונים.

<גל מויאל: גם להם יש זכויות, גברתי, וגם על כבודם צריך לשמור.

<גל מויאל: מעבר לזה, יש את תקנון מד"א שהוא תקנון מאוד ברור שיש בו איזשהו מדרג מסוים מאוד ברור לענישה.

<גל מויאל: אני קצת מוטרד מהאמירה של חברת הכנסת נחמיאס ורבין שכל מקרה הוא הטרדה וכך צריך לטפל בזה.

<גל מויאל: למה אני אומר את הדברים?

<גל מויאל: מאחר ואני נחשפתי לאירוע שאני מייצג בו היום ודובר עליו קודם עובד שפוטר בשל איזשהו אירוע שאני לא מפחית מחומרת המקרה אבל אם זה היה בכל ארגון אחר, כנראה שהוא היה יוצא באיזושהי נזיפה.

<גל מויאל: מדובר בעובד מאוד מוערך.

<גל מויאל: אנחנו חזרנו עכשיו בחזרה לוועדת המשמעת.

<גל מויאל: לבוא ולחפש עכשיו כל מקרה של הטרדה מינית ולערוף את ראשו של העובד ולסלק אותו, אני חושב שזה בעייתי.

<גל מויאל: אני גם חושב שבסופו של דבר, אם את שואלת אותי גברתי, זה פוגע בנשים.

עאידה תומא סלימאן: אתה קצת מכניס אותי לאי הבנה ולקונפליקט.

עאידה תומא סלימאן: מצד אחד אתה אמרת לי שהממונה יש לה יחס מועדף וסלחני למנהלים ומצד שני אתה אומר לי שמחמירים יותר מדי.

<גל מויאל: עם העובדים הזוטרים.

<גל מויאל: עם העובדים הפשוטים.

עאידה תומא סלימאן: אתה בעצם אומר שוועדת המשמעת בעיניך יש לה יחס של איפה ואיפה כלפי העובדים הבכירים.

<גל מויאל: כן.

<גל מויאל: אני אומר את זה חד וחלק.

<גל מויאל: מאחר והדברים כרגע היו בדיון ועוד צפויים להתדיין, כמובן שכל הדברים כרגע לכאורה ואני לא רוצה לפגוע כאן באף אחד, אבל יש כאן איזה משהו.

<גל מויאל: עולה משהו מתוך הדברים, גם בבתי המשפט.

<גל מויאל: צריך לבדוק את זה.

עאידה תומא סלימאן: בסדר.

עאידה תומא סלימאן: ליאת קוסוביץ', מתנדבת מד"א לשעבר.

<ליאת קוסוביץ': עדי תדבר קודם ואני אדבר אחריה.

עאידה תומא סלימאן: בבקשה, עדי.

עאידה תומא סלימאן: שתי דקות.

<עדי טננבאום: דיברתם – וכך גם בדיון הקודם – על המסגרת.

<עדי טננבאום: זאת אומרת, אתם מביאים שתי נשים, כל הכבוד, באמת וואו, אתם בעשייה, עשייה, עשייה אבל אני לא רואה שום דבר שהוא בעל תוכן.

<עדי טננבאום: עם כל הכבוד לשתי נשים שהבאתם, יושבות כאן שתי נשים מכובדות שהוכיחו כבר שלא באמת לוקחות חלק פעיל בעשייה ובאמת מציפות הלאה את התלונות שהגישו להן.

<עדי טננבאום: לא מדובר במקרה אחד או שניים.

<עדי טננבאום: אני מדברת גם בגוף ראשון, במקרה הספציפי האישי שלי.

<עדי טננבאום: לחקור את התופעה, אני לא חושבת שאתם בכלל יודעים על גודל והיקף התופעה.

<עדי טננבאום: אתה יודע מה?

<עדי טננבאום: אני חושבת שאתם כן יודעים מה היקף התופעה.

<עדי טננבאום: אתם כן יודעים מה היקף התופעה.

<עדי טננבאום: משהו תמוה כאן וקצת לא מסתדר כאשר בוועדה הקודמת היו שתי נשים.

<עדי טננבאום: הצגתם אישה אחת בטווח של שנים שהגשתם תלונה למשטרה ופתאום יש שלושים נשים.

<עדי טננבאום: שלושים נשים?

<אלי בין: לא הבנת מה שאמרתי.

<אלי בין: לא אמרנו שלושים נשים.

<עדי טננבאום: שלושים תלונות מאז הדיון הקודם.

<שני דניאלס ורמוס: מתחילת שנת 2016 הוגשו שלושים תלונות.

<עדי טננבאום: אני רוצה לומר דבר אחד.

<עדי טננבאום: אני כפרט, המתלוננות לא ניגשות אליכן ולמי הן כן ניגשות?

<עדי טננבאום: אלי כי אני בעצמי מתלוננת.

<עדי טננבאום: רק אני כפרט קיבלתי למעלה מעשרים פניות של נשים.

<עדי טננבאום: אז שלושים, זה ההיקף?

<עדי טננבאום: זה קצת תמוה בעיני.

עאידה תומא סלימאן: הן יכולות לדבר על התלונות שנרשמו אצלן.

עאידה תומא סלימאן: הן לא יכולות לדבר על תלונות שלא הגיעו אליהן.

<ורדית אבידן: הבעיה היא שהתלונות לא מגיעות אליהן.

<ורדית אבידן: הן עדיין לא מרגישות נוח לפנות.

<עדי טננבאום: חוט השני שעבר שם זה פחד.

<עדי טננבאום: פחד, פחד, פחד שעובר שם.

<עדי טננבאום: אתם מדברים על תקנון אבל אתם גם הרגולטורים של התקנון הזה.

<עדי טננבאום: הכול נשאר בתוך בית מד"א.

<עדי טננבאום: יש שיטה באמת סופר דלת אמצעים לגשת לבנות ולתת להן שאלונים אנונימיים מי עוברת מה כדי להבין מה היקף התופעה.

<עדי טננבאום: להביא את המשפחות שלהן ולתת להן הרצאות, לעודד אותן לדבר, לעודד אותן לשיח פתוח.

<עדי טננבאום: אין אחת שלא נוגעים ולא אומרים מילה לא במקום.

<עדי טננבאום: המקרה שלי, לא עשו אתו שום דבר.

<שני דניאלס ורמוס: סליחה, אני רוצה להתייחס.

<שני דניאלס ורמוס: אני חייבת להגיב.

עאידה תומא סלימאן: אם תרשו לי, נשארו לי חמש דקות עד לסיום הישיבה.

עאידה תומא סלימאן: אם היושב ראש לא יאשר לי את הבקשה להאריך בעשר דקות, אני חייבת לסיים בשעה 11:00.

עאידה תומא סלימאן: תנו לי לנהל את הדיון.

עאידה תומא סלימאן: זה מאוד קריטי עכשיו.

עאידה תומא סלימאן: רצית לומר משהו גברת ליאת?

<ליאת קוסוביץ': כן.

<ליאת קוסוביץ': אני התנדבתי במד"א לפני 17 שנים.

<ליאת קוסוביץ': אני שמעתי כאן היום הרבה דיבורים על הטרדות מיניות וחברת הכנסת נחמיאס סיפרה לנו שהיא ישבה עם הקודקודים במד"א והסבירה להם את ההבדל בין הטרדה מינית לפלירטוט.

עאידה תומא סלימאן: את זה אנחנו יודעים.

עאידה תומא סלימאן: תיכנסי לנושא.

<ליאת קוסוביץ': את זה אנחנו יודעים אבל מה שאתם כנראה לא יודעים זה שהמתנדבות במד"א ברובן הגדול הן לא נשים אלא הן ילדות.

<ליאת קוסוביץ': אנחנו מדברים על ילדות בנות 15, 16, 17 ונהגים שמבוגרים מהן פי שתיים.

<ליאת קוסוביץ': נכון שצריך לדבר על הטרדות אבל גם צריך לדבר על היחסים באופן כללי בין נהגים ומתנדבות כי כל יחסים בין נהג למתנדבת שצעירה ממנו בעשר שנים, הם אסורים.

<ליאת קוסוביץ': כל יחסים ולא רק אם מדובר בהטרדה אלא גם אם זה נעשה בהסכמה.

עאידה תומא סלימאן: ברור.

עאידה תומא סלימאן: אנחנו דיברנו על זה.

<ליאת קוסוביץ': זה לא נשמע ברור.

עאידה תומא סלימאן: אני יכולה להבין את הצורך שלכן להציף שוב את הבעיה כי עדיין קיים מצב בעייתי ואנחנו ויודעים שעדיין קיים מצב בעייתי.

<עדי טננבאום: לעשות שינוי בהיקף תופעה כל כך רחבה, צריך משהו שהוא יותר מזעזע מללכת ולבדוק את זה בקטנות.

<עדי טננבאום: צריך לעשות שינוי מהותי.

עאידה תומא סלימאן: אנחנו מנסות לעשות את השינוי המהותי.

<עדי טננבאום: אבל הם לא מצליחים.

עאידה תומא סלימאן: זה לא הולך כשיח אישי ביני לבינך.

עאידה תומא סלימאן: אנחנו מנסים להתקדם בדיון הזה.

עאידה תומא סלימאן: אני מאוד מבינה את הצורך לשינוי מהותי ואני דיברתי על שינוי מהותי.

עאידה תומא סלימאן: אני חושבת שאנחנו עדיין לא שם.

<עדי טננבאום: אנחנו לא שם כי הם לא מוכנים לחשוף את היקף הבעיה.

עאידה תומא סלימאן: לא.

עאידה תומא סלימאן: זה לא הולך כך.

עאידה תומא סלימאן: אני מנסה לסכם.

עאידה תומא סלימאן: אני מבינה אותך ומאוד קשה לי להיות במקום הזה ולהשתיק אותך.

עאידה תומא סלימאן: אני לא רוצה את זה ואני לא עושה את זה בדרך כלל אבל תבינו גם שאנחנו מנסות להתקדם.

עאידה תומא סלימאן: לצערי הרב אנחנו נמצאים במסגרת שמנסה לכפות רגולציה מסוימת וזה לא הולך ביום אחד.

עאידה תומא סלימאן: יש כאן צעקה שהיא מכוונת אליכם במד"א שאתם צריכים להיות עם רוחב - - -

<ורדית אבידן: הם צריכים להשתנות.

<ורדית אבידן: האנשים שם צריכים להשתנות.

<ורדית אבידן: האנשים שעושים את הרגולציה לא צריכים להיות שם יותר.

<ורדית אבידן: זו הבעיה.

עאידה תומא סלימאן: תסלחו לי, לא תנהלו לי את הישיבה.

עאידה תומא סלימאן: זה לא ויכוח ביני לבינכן.

עאידה תומא סלימאן: אני לצדכן.

עאידה תומא סלימאן: אני מנסה לעשות את השינוי.

עאידה תומא סלימאן: אני מבינה את העניין.

עאידה תומא סלימאן: תאמינו לי שאני מבינה אבל זה לא ישתנה כמה שאני ארצה להיות אופטימית ואת תרצי להפוך עולמות, והלוואי הייתה לי היכולת ללכת לשם ולהפוך עולמות ולשנות.

עאידה תומא סלימאן: לצערי זה מושרש כל כך עמוק, לצערי זאת תרבות שקיימת וייקח זמן עד שהיא תשתנה.

עאידה תומא סלימאן: אבל אנחנו מנסים לזרז את השינוי.

עאידה תומא סלימאן: אנחנו מנסים לעשות את זה כמה שיותר מהר וכאן רגולציה תעזור.

עאידה תומא סלימאן: לבנות מקום שאפשר בו להקשיב למתנדבות.

עאידה תומא סלימאן: אני מאוד זועזעתי ממה ששמעתי עכשיו ואם אכן זה נכון - ואני אבדוק את זה, תהיו בטוחים שאני אבדוק את זה - ועדיין זה מתקיים עד עצם היום הזה, אז לא עשינו כלום.

עאידה תומא סלימאן: להפך, אני אחזיק אתכם כולכם מהמנכ"ל ועד האחראית כאחראים על מה שהולך, אם זה באמת כך.

עאידה תומא סלימאן: תשמעו, אני ניסיתי עד עכשיו לדבר בצורה הגיונית כדי להתקדם.

עאידה תומא סלימאן: לא צריך תמיד לדבר בסערת רגשות.

עאידה תומא סלימאן: אני יודעת שזה מאוד נוגע ללב וזה נוגע גם ללבי אבל אנחנו מנסים להתקדם.

עאידה תומא סלימאן: אני יודעת שזה לא קל ואני יודעת שיש התנגדויות אבל אין, אתה צריך להוביל את זה.

עאידה תומא סלימאן: אתה רוצה להגיב?

עאידה תומא סלימאן: יש לך שתי דקות.

<אלי בין: גברתי, עשר שניות.

<אלי בין: אני אחראי על מה שאני אומר עכשיו ואני אומר לך את זה בצורה חד משמעית.

<אלי בין: האיש לא תופס בשום תפקיד.

<אלי בין: נקודה.

<אלי בין: האחריות שלי, תוך כדי הדיון גם בדקתי את זה עכשיו.

<אלי בין: הוא לא תופס.

<אלי בין: אבל שני, אני מבקש שתשלימי.

<שני דניאלס ורמוס: אני חייבת להתייחס לעניין שעדי דיברה עליו.

<שני דניאלס ורמוס: אני באופן אישי טיפלתי במקרה של עדי לאחר הוועדה.

<שני דניאלס ורמוס: באופן אישי טיפלתי בזה כך שלבוא ולהגיד שאנחנו לא טיפלנו, זה לא כך.

<עדי טננבאום: איך טיפלת בו?

<שני דניאלס ורמוס: תני לי להשלים את הדברים.

<שני דניאלס ורמוס: אני באופן אישי רדפתי אחרי עדי לא מעט פעמים וביקשתי שתבוא להיפגש אתנו, שתבוא לספר לנו את הסיפור כי אנחנו לא מכירים את הסיפור מלבד מה שהיא חשפה באותו יום בוועדה.

<שני דניאלס ורמוס: בסופו של דבר קיבלתי מספר טלפון של עורך דין שאומר לי: אנחנו החלטנו להגיש תלונה במשטרה, כרגע אל תעשו שום דבר.

<ורדית אבידן: זה לא נכון.

<ורדית אבידן: אני רשמתי את המחקר הזה וזה לא נכון.

<ורדית אבידן: אני לא רשמתי את הדברים האלה.

<ורדית אבידן: את משקרת.

<ורדית אבידן: לא, זה מעצבן אותי.

עאידה תומא סלימאן: גברתי, תמתיני רגע ואני אתן לך לדבר.

<ורדית אבידן: אני לא רשמתי את הדבר הזה.

עאידה תומא סלימאן: אי אפשר להתפרץ כך.

<ורדית אבידן: שהיא תגיד את האמת.

עאידה תומא סלימאן: גברתי, אי אפשר להתפרץ.

עאידה תומא סלימאן: אנחנו לא יודעים מי את, לא רשמנו בפרוטוקול מי את.

עאידה תומא סלימאן: אני תכף אתן לך את רשות הדיבור אבל חכי.

<ורדית אבידן: תודה.

<ורדית אבידן: שהיא לא תגיד את הדברים האלה.

<שני דניאלס ורמוס: היא הגישה תלונה במשטרה וביקשו מאתנו לעצור את כלל התהליך שמד"א עושה בבירור תלונה.

<שני דניאלס ורמוס: לכן אנחנו עצרנו.

<שני דניאלס ורמוס: ביום שישי האחרון קיבלנו מכתב שאומר שההליכים במשטרה נסגרו והם מבקשים שאנחנו נחדש את ההליכים.

<שני דניאלס ורמוס: אנחנו לא קיבלנו תגובה רשמית מהמשטרה ולכן אנחנו מחכים לתשובה רשמית ולאחר מכן נברר את הדברים.

עאידה תומא סלימאן: בסדר.

עאידה תומא סלימאן: מה יש לך לומר?

עאידה תומא סלימאן: קודם תציגי את עצמך.

<ורדית אבידן: אני עורכת דין ואני מייצגת את עדי טננבאום ועוד נשים נוספות שמגישות תביעה נגד מד"א.

<ורדית אבידן: רציתי לומר שקודם כל, בנושא של עדי, זה לא נכון מה שנאמר כאן.

<ורדית אבידן: לפני מספר חודשים, מיד אחרי הוועדה, עדי פנתה אלינו.

<ורדית אבידן: פניתי ישר למד"א ואני מודיעה שהוגשה תלונה במשטרה ומודיעה שמדובר בתלונה רשמית נגד גורמים במד"א.

<ורדית אבידן: ביקשתי שיפתחו במקביל הליך ואמרתי להם שאנחנו נעשה את זה יותר פורמלי כאשר התלונה תסתיים.

<ורדית אבידן: התלונה באמת נסגרה לפני שבוע-שבועיים.

<שני דניאלס ורמוס: ביום שישי האחרון.

<ורדית אבידן: התלונה במשטרה נסגרה בשבועות האחרונים ולכן פניתי באופן יותר מורכב.

עאידה תומא סלימאן: המשטרה סגרה את התלונה?

<ורדית אבידן: מחמת התיישנות.

<ורדית אבידן: כן.

<ורדית אבידן: זה ברור בהקשר הזה, בהיבט הפלילי כמובן.

<ורדית אבידן: זו האמת.

<ורדית אבידן: ביקשתי כבר באותו מועד לפני מספר חודשים שיתחילו כבר בהליך ולא לחכות לתהליכים במשטרה.

<פנינה לידני: אנחנו לא רשאים כי בפירוש, אני יכולה להציג את המכתב.

עאידה תומא סלימאן: בואו נקצר.

עאידה תומא סלימאן: אני רוצה לקבל לידיי את המכתב ואז נברר.

<ורדית אבידן: אין בעיה.

<ורדית אבידן: בפירוש נרשם שם שאנחנו רואים את המכתב הזה כתלונה רשמית והאחריות שלכם היא גם להתחיל לפתוח ולא לחכות להליך במשטרה.

<שני דניאלס ורמוס: אנחנו לא יכולים לעשות דברים ללא אישור המשטרה.

עאידה תומא סלימאן: אתן מוכנות להפסיק את כל הדיבורים בנושא הזה?

עאידה תומא סלימאן: אני רוצה את המסמכים לידיי.

עאידה תומא סלימאן: אני רוצה לראות את המכתב ששלח ואת התגובה שקיבלת ולבדוק אם אתם רשאים - - -

<ורדית אבידן: לא הייתה תגובה.

עאידה תומא סלימאן: חבל, אנחנו סתם מעצבנים אחד את השני.

עאידה תומא סלימאן: חבל.

עאידה תומא סלימאן: אמרתי, אני אבדוק את זה ומי שמכיר אותי יודע שכשאני אומרת שאני אבדוק את זה, זה אומר שזה ייבדק.

עאידה תומא סלימאן: אנחנו נבדוק את זה.

<ורדית אבידן: גברתי, אני מצטערת, לא התכוונתי לכך אבל פשוט שמעתי שקרים.

עאידה תומא סלימאן: לא קרה כלום.

עאידה תומא סלימאן: המטרה הייתה לחסוך בזמן.

עאידה תומא סלימאן: בואו לא נאריך יותר.

<שני דניאלס ורמוס: זאת ממש הוצאת דיבה.

עאידה תומא סלימאן: אני רוצה לומר כמה דברים לסיכום.

עאידה תומא סלימאן: קודם כל, אני כבר אמרתי כמה דברים ששייכים לכל התהליך ואני יודעת שאנחנו מתחילים ומתחילות תהליך שייקח קצת זמן אבל שיהיה מובן שבתוך התהליך הזה לא תהיה שום סלחנות על אי טיפול או טיפול לא נכון או רשלנות בטיפול או יחסי איפה ואיפה בכל הנושא שקשור בתלונות.

עאידה תומא סלימאן: כלומר, בעניין תלונות באופן הכי ברור, ואני באמת מבינה שיש עוד מקרים ובכל מקום אני אמרתי שעניין של הטרדות מיניות קיים בכל מקום כולל בבית הזה ולא כל המוטרדות תמיד יכולות לגשת ולהתלונן לכתובת הנכונה.

עאידה תומא סלימאן: לפעמים יותר קל למוטרדות לדבר בינן לבין עצמן וגם זה אחד המכניזמים להתחזקות עד כדי כך שהיא תרגיש בטוחה ותוכל לפנות.

עאידה תומא סלימאן: אני שמחה שיש נשים שיכולות לתמוך אחת בשנייה.

עאידה תומא סלימאן: אבל אני כן מפצירה וכן מעודדת את הנשים להגיד את מה שקורה וכן להתלונן.

עאידה תומא סלימאן: אני אומרת לכן שתהיו בטוחות שגם מהוועדה הזו, גם מאיגוד מרכזי הסיוע, גם כנראה מהתקשורת יהיה לכן גב ואני מאוד מקווה שאני אוכל להגיד בבטחה שגם מהממונות בתוך מד"א יהיה לכן גב.

עאידה תומא סלימאן: אבל זה קשור גם בבדיקה שאני הולכת לעשות על התלונות שהוגשו עכשיו, בישיבה הזו.

עאידה תומא סלימאן: גם בנושא של יחסי איפה ואיפה, תן לי שתי דוגמאות שמוכיחות את זה ואני אטפל בהן, וגם בשני המקרים שעלו כאן.

עאידה תומא סלימאן: אני רוצה לקבל לידיי את המסמכים ואחר כך אני אדבר.

עאידה תומא סלימאן: אני לא מחליטה ככה סתם באוויר.

עאידה תומא סלימאן: הדבר השני שאני חייבת לומר.

עאידה תומא סלימאן: אני שמחה לשמוע שחלו שינויים ונכתב תקנון וחוזים.

עאידה תומא סלימאן: אני אברך יותר כאשר יהיו ביד שלי ואני מבקשת עכשיו שיועבר אלי כל חומר חדש, אם זה דף מידע חדש, אם זה חוזה חדש, אם אלה הוראות חדשות.

עאידה תומא סלימאן: אני אשמח לקבל את הדברים האלה.

עאידה תומא סלימאן: אני שמחה על כך שנעשים מאמצים בהעלאת המודעות בתוך הארגון אבל מדאיג אותי שעברו שישה חודשים בהם אפשר היה לשפר את שיתוף הפעולה עם איגוד מרכזי הסיוע.

עאידה תומא סלימאן: ישבנו כאן ושמענו.

<אלי בין: אני לא מסכים.

<אלי בין: קודם כל, לדעתי היה שיתוף פעולה מדהים בנושא הזה.

עאידה תומא סלימאן: כנראה הן לא נדהמו כל כך.

<אלי בין: זה שהוחלט לקחת בצורה יותר מעמיקה ולבחון את הדברים בצורה שונה, זה עדיין לא אומר שלא היה שינוי.

<אלי בין: אני תמה על כך שהן לא אומרות את זה.

עאידה תומא סלימאן: המנכ"ל, מר בין, כנראה הציפיות שלהן שונות מהציפיות שלך בנושא הזה.

עאידה תומא סלימאן: אני סומכת על הדעה המקצועית שלהן.

עאידה תומא סלימאן: אם הן אמרו שחייב תהליך ארגוני יותר עמוק, סביר להניח שכך זה.

עאידה תומא סלימאן: הנה, אתם אמרתם שאתם הולכים לעשות מיפוי ואתם מביאים חוקר.

עאידה תומא סלימאן: אני מציעה, כדי שתגיעו לתוצאות יותר טובות ותקבלו גם פתרונות ולא רק את הבעיות.

עאידה תומא סלימאן: חוקר יציג את הבעיות, יועץ ארגוני ילווה אתכם במציאת הפתרונות ואני מציעה שתעברו לעניין של ייעוץ ארגוני שגם יעזור לכם בבניית תשתית שתוכל לשאת את הקוד הוולנטרי, ויותר חשוב מהקוד הוולנטרי – לתת פתרונות לנשים שכן עובדות במד"א.

עאידה תומא סלימאן: בעניין של יחסים עם מתנדבים ומתנדבות שהן מתחת לגיל 18.

עאידה תומא סלימאן: אני חושבת שזה נושא מאוד רגיש, מאוד יכול להיות בעייתי.

עאידה תומא סלימאן: בנוסף ליחסי מרות יש גם את היחסים המאוד מסובכים של יחסים בין בוגרים לקטינים שאינם יכולים להגן על עצמם עד הסוף.

עאידה תומא סלימאן: אני הייתי חושבת לא רק עם משרד החינוך מה לעשות אלא אולי גם עם משרד המשפטים ואולי אנשי מקצוע נוספים כי זה מעבר לעניין של רק להעלות את המודעות של הקטינים כיצד להגן על עצמם.

עאידה תומא סלימאן: אולי כדאי באמת להיכנס לעובי הקורה בנושא הזה כי זה נושא שהוא בעייתי כשלעצמו.

עאידה תומא סלימאן: אין לי עכשיו הצעות קונקרטיות אבל הייתי מציעה באמת לקיים דיון גם במד"א ושגם יהיו שותפים לו אולי מייעוץ משפטי וגם חינוכי.

עאידה תומא סלימאן: יש את משרד החינוך אבל אולי גם האיגוד יהיה חלק מאותה חשיבה.

עאידה תומא סלימאן: אני מסכמת ואומרת שאתם עליתם על הדרך הנכונה אלא שצריך לחזק את המאמצים.

עאידה תומא סלימאן: צריך לדחוף יותר לכיוון הזה ואני אשמח להישאר בקשר ולשמוע על המשך הדרך.

עאידה תומא סלימאן: אנחנו כמובן נהיה בקשר בעניין המקרים הספציפיים.

עאידה תומא סלימאן: תודה לכולם.

עאידה תומא סלימאן: הישיבה נעולה.